Potvrđena smjena Gordane Tadić - BIGportal.ba\nKao što se i očekivalo Drugostepena diciplinska komisija VSTS-a, odbila je žalbu Gordane Tadić, glavnog tužioca Tužilaštva BiH, te potvrdila odluku prvostepene komisije o njenoj smjeni sa mjesta glavnog tužioca.\nIz VSTS- a je saopšteno da je Tadićevoj potvrđena i izrečena disciplinska mjera “Premještanje s mjesta glavne tužiteljice Tužilaštva Bosne i Hercegovine na mjesto tužiteljice Tužilaštva Bosne i Hercegovine”.\n“Protiv odluke Drugostepene komisije VSTV-a BiH može se uložiti žalba Vijeću kao cjelini u roku od 8 dana od dana prijema odluke. Odluka Drugostepene disciplinske komisije može se pobijati samo zbog izrečene disciplinske mjere, u skladu sa članom 103. stav 2. Poslovnika VSTV-a BiH”, saopšteno je iz VSTS-a.\nPodsjećanja radi, prvostepena disciplinska komisija za tužioce VSTS-a BiH odlučujući po disciplinskoj tužbi Ureda disciplinskog tužioca protiv tužene Gordane Tadić, glavne tužiteljice Tužilaštva Bosne i Hercegovine, donijela je odluku i utvrdila disciplinsku odgovornost tužene zato što je propustila postupiti u skladu sa relevantnim odredbama TCMS-u te propustila poduzeti potrebne radnje sa ciljem otklanjanja eventualnih tehničkih prepreka za dodjelu predmeta automatskim sistemom odabira. Takođe, Tadićeva je odgovorna jer je suprotno odredbama Zakona o zaštiti tajnih podataka BiH propustila da pokrene postupak personalnih sigurnosnih provjera uposlenika Tužilaštva BiH.


Advent i EBRD preuzeli Hypo - PKS-RPK Novi Sad\nHypo Group Alpe Adria AG (HGAA), bankarsku mrežu koja posluje u regionu jugoistočne Evrope, predvodiće novoimenovani predsednik Izvršnog odbora Grupe Ulrih Kising, uz Johannesa Proksch, člana Izvršnog odbora zaduženog za finansije (CFO), Stefana Seldena, člana Izvršnog odbora zaduženog za rizike (CRO) i Rainera Sicherta, člana Izvršnog odbora zaduženog za operativno poslovanje (COO) i direktora prodaje. Izvršni odbor Grupe biće i dodatno ojačan, a detalji će biti objavljeni u narednim nedeljama. Novi vlasnici potvrdili su da regionalni rukovodeći timovi u Hrvatskoj, Srbiji, Sloveniji, Bosni i Hercegovini i Crnoj Gori ostaju na svojim pozicijama. Sedište jugoistočno-evropske bankarske mreže biće u Klagenfurtu, a poslovaće sa austrijskom bankarskom licencom.\nIznos koji će Advent i EBRD platiti na ime ove akvizicije kretaće se u rasponu koji je preciziran Ugovorom kupopordaji, u zavisnosti od rezultata koje će HGAA ostvariti do kraja 2015. godine. Postojeće linije za obezbeđivanje likvidnosti u vrednosti od oko 2,2 milijarde evra koje je obezbedila Republika Austrija ostaju nepromenjene. Ugovorne strane dogovorile su se o uslovima otplate ovih kreditnih linija tokom narednih godina.\n„Danas preuzimamo vlasništvo nad bankarskom mrežom sa jakim bilansom stanja i stabilnim dugoročnim finansiranjem“, izjavio je u Frankfurtu dr Christian Stoffel, direktor investicionog fonda Advent International. „Oko 1,2 miliona korisnika, 250 filijala u pet zemalja, pokazatelj kapitala iznad 20 odsto, obezbeđenim sredstvima u vrednosti od više od 2 milijarde evra za dugoročno finansiranje likvidnosti, čist kreditni portfolio sa procentom nenaplativih kredita oko 12% i snažan upravljački tim daju nam odličnu poziciju sa koje se HGAA može razvijati u banku izbora za svoje korisnike.“\nNick Tesseyman, izvršni direktor EBRD-a, povodom uspešnog završetka akvizicije istakao je da je kao suvlasnik ova finansijska institucija „posvećena pružanju izuzetnih usluga građanima, malim i srednjim preduzećima, korporativnim klijentima i klijentima koji dolaze iz javnog sektora u Hrvatskoj, Sloveniji, Bosni i Hercegovini, Srbiji i Crnoj Gori, sa ciljem da Grupa bude među pet vodećih banaka u regionu. EBRD će obezbediti finansijska sredstva i ekspertizu kako bi omogućili snažan razvoj Grupe od koje se očekuje da odigra vitalnu ulogu u razvoju ekonomija zemalja u kojima posluje.“\n„Vratili smo se u igru sa snažnim i stabilnim vlasnicima i odličnim timom“, istakao je Ulrih Kising, predsednik Upravnog odbora Grupe. „Radimo veoma naporno kako bismo ponudili inovativne visoko kvalitetne proizvode i sigurne usluge i ostvarili značajno povećanje naše rastuće baze klijenata u segmentu poslovanja sa građanima i malim i srednjim preduzećima i kako bismo ostali snažan partner našim korporativnim i klijentima u javnom sektoru.“\nNa svojoj prethodnoj poziciji predsednika Izvršnog odbora Investitionsbank Berlin (IBB) Ulrih Kising bio je zadužen, između ostalog, za razvijanje programa finansiranja malih i srednjih preduzeća i korporativnih klijenata.Â Prethodno je obavljaoÂ više rukovodećih pozicija tokom 20 godina svoje karijere u Deutsche banci AG. U Poljskoj je bio zadužen za uspostavljanje i razvoj poslovanja ove banke u segmentu poslovanja sa građanima i malim i srednjim preduzećima.\nNovi vlasnici HGAA imaju dugu istoriju i izuzetne rezultate u investiranju kapitala u sektoru finansijskih usluga, kao i kada je reč o investiranju u centralnoj i jugoistočnoj Evropi, s obzirom da je tokom prethodnih 20 godina Advent International investirao u 40 kompanija u regionu. Osim toga, ovaj investicioni fond ima veliko iskustvo u oblasti finansijskih usluga koji obuhvata investiranje u više od 60 kompanija u ovom sektoru širom sveta.


KATASTROFA ŠTA NAS JE SNAŠLO: Veljko Ražnatović otkrio kako je nokautirao koronu! A, sada juriš na evropsku titulu | Najnovije vesti - Srbija danas\n02.07.2020. • 15:43 Srbija Danas\nVideli ste svi da sam i u vreme korone pakleno trenirao sa Kubancem Frometom u Titelu.\nMeđutim, koronavirus zaustavio je ceo svet pa i mladog Ražnatovića. Iako je u Titelu trenirao i u vreme vanrednog stanja sa trenerom reprezentacije Srbije, Kubancem Horheom Luisom Frometom, morao je da napravi kratku pauzu jer se i sam zarazio. Na sreću, virus ga nije oborio pa ga je “preležao”, što se kaže, na nogama\n- Čim se napravi nepredviđeni predah kod profesionalnih boraca to ostavlja traga. Međutim, sa svojim timom brzo sam korigovao plan rada i sada smo već glavom, a sve više i telom spremni da se u Nišu prikažem u najboljem svetlu. Željan sam mečeva i pobeda. Evropska titula je i sada cilj, za početak, ali sam iz svega ovoga naučio da u životu ne ide sve kako ste planirali, ima neka viša sila. Polako, okačiću i ja pojas oko struka budite sigurni - zaključuje Veljko.\nVeljko Ražnatović Boks Korona virus


Jelena Vujanović: Liječiće nas zaposleni u zajedničkim institucijama BiH – Pokreni\nUsvojeni predlog budžeta zajedničkih institucija BiH prešao milijardu maraka i predviđa kupovinu novih automobila i zapošljavanje skoro 700 novih ljudi u zajedničkim institucijama. Istovremeno, školarina na Medicinskom fakultetu u Banja Luci iznosi nevjerovatnih 4000 KM.\nKakva je veza između ove dve informacije? Ajmo se malo igrati matematike. Jedan roditelj sa minimalnom platom koja u Republici Srpskoj iznosi 520 KM treba da radi skoro 8 mjeseci, dakle 2/3 godine, i da za to vrijeme ne jede i ne plaća troškove, da bi platio školarinu za jednog budućeg doktora. U isto vrijeme jedan poslanik u Parlamentarnoj skupštini ne samo da ima platu veću od tog iznosa već ovakvim predlogom budžeta na jednog poslanika dođe 4 administrativna radnika. Ruku na srce, treba reći da su poslanici opozicije iz Republike Srpske (SDS, DNS, PDP) glasali protiv ovakvog predloga budžeta i oštro ga kritikovali.\nDakle, u vrijeme najveće zdravstvene krize novijeg doba, mi kupujemo automobile i zapošljavamo administraciju. U vrijeme kada je BiH treća u svijetu po broju zdravstvenih radnika pristiglih u Njemačku , roditelj treba da izdvoji skoro 8 minimalnih plata da bi odškolovao jednog doktora ili zubara.\nPravo da vam kažem ja sam nekad išla na takmičenja iz matematike ali ovo je matematika koju nikako ne razumijem. Kako god saberem ili oduzmem rezultat računice je da će medicinari i prije upisanog fakulteta bježati u Austriju, gdje su i školarine manje, a da će nas liječiti administrativni radnici iz Parlamentarne skupštine i ministarstava.\nKako god saberem ili oduzmem pitanje promjena ovdje više nije pitanje političkih razlika već pitanje zdravog razuma.\nJelena Vujanović, doktorand na Fakultetu političkih nauka u Beogradu i gl. urednik portala pokreni.rs\nOznake: Bbudzet BiH, zajednicke insttucije BiH


Naslovna/Politika/Borenović: Da su Lukač i Lepir radili svoj posao, Anketnog odbora ne bi ni bilo\nAnketni odbor Narodne skupštine RS-a usvojio je na posljednjoj sjednici zaključak da postoji osnov sumnje da je banjalučki student David Dragičević ubijen, te da se očekuje da se o ovom pitanju što hitnije odredi tužilaštvo.\nVećinom glasova, uz uzdržan stav zamjenika predsjednika Odbora Drage Kalabića (SNSD), Anketni odbor, između ostalog, usvojio i zaključak kojim se traži da nadređene institucije zbog evidentnih učinjenih propusta, povreda procedura i pravila utvrde odgovornost ministra unutrašnjih poslova RS-a, direktora policije, načelnika Uprave za organizovani i teški kriminalitet MUPRS-a i direktora Zavoda za sudsku medicinu RS-a.\nS druge strane, ministar unutrašnjih poslova RS Dragan Lukač tvrdi da zaključci nisu zasnovani na dokazima i da predstavljaju političke stavove opozicionih poslanika u Anketnom odboru. Zaključke odbora odbacio je i Želimir Lepir, glavni tužilac Okružnog tužilaštva Banjaluka.\nNa čelu Anketnog odbora je predsjednik PDP-a Branislav Borenović, koji je prokomentarisao optužbe na račun ovog tijela.\n“Da su razni ‘lukači’ i ‘lepiri’, te drugi pojedinci koji vode republičke institucije radili svoj posao, Anketni odbor ne bi bio formiran, a stotine hiljada ljudi ne bi bili u svakodnevnoj potrazi za istinom i pravdom već treći mjesec. Sram da ih bude!“, poručio je Borenović.\nAnketni odbor Branislav Borenović Dragan Lukač Pravda za Davida Želimir Lepir\nPočela sjednica Glavnog odbora SDS-a (FOTO)\nSBB prihvatila poziv SDA da uđe u vlast


"NAJPLEMENITIJI PODVIG GODINE": Donirali kožu, želja da pomognu veća od svih bolova! | Reportaže | Novosti.rs\nR. ŠEGRT | 11. januar 2019. 14:02 | Komentara: 0\nPetorica plemenitih banaćana spasla su živote radnicima NIS. I ovom prilikom se pokazalo da Srbiji nikad ne nedostaju dobri ljudi\nĐorđe Čičulić, Stojan Mišković, Jovan Mijatović, Damir Komlenić i Sava Zorić / Foto R. Šegrt\nTO što su sada sa svojim porodicama i što mogu da se raduju životu, Dejan Jerinkić i Goran Belančićiz Kikinde zahvalni su petorici plemenitih momaka iz Banata - Damiru Komleniću, Jovanu Mijatoviću, Savi Zoriću, Đorđu Čičuliću i Stojanu Miškoviću. Oni su bili dobrovoljni donatori kože za Dejana i Gorana, nakon što su 20. septembra teško povređeni u požaru na naftnoj bušotini “Bramalj 3” u Bradarcu kod Požarevca.\nSa povredama koje su im ugrožavale živote, povređeni Kikinđani su ubrzo posle nesreće hitno prebačeni u Beograd. Dejan sa opekotinama na 60 odsto tela, a Goran sa gotovo polovinom oštećene kože. Lekari su saopštili da povređeni mogu da prežive samo ako se pronađu odgovarajući donatori kože.\nNe čekavši ni časa, Damir Komlenić iz Kikinde je preko medija i društvenih mreža obavestio javnost o teškom stanju dvojice radnika NIS i pozvao humane ljude da im pomognu. Nije znao ni da li će se neko javiti, ni pod kojim uslovima. Srećom, pokazalo se da Srbiji humanih ljudi nikad ne nedostaje. Brzo se javilo 19 potencijalnih donora, a za transplantaciju su odabrana petorica: Jovan Mijatović iz Banatskog Despotovca i Sava Zorić, Đorđe Čičulić, Radovan Gavrančić i Stojan Mišković iz Kikinde, a naknadno i sam Komlenić. Od svih davalaca samo su Mijatović i Komlenić radnici NIS, mada Mijatović nije poznavao povređene i upoznao ih je tek na lečenju.\nVođeni jedino iskrenom željom da pomognu povređenima, postali su tihi heroji, koji spasavaju dva mlada života. Posle operacije, govorili su da se nisu dvoumili nijednog trenutka. Tako misle i danas, iako još vidaju rane od operacije.\nPROČITAJTE I:“Najplemenitiji podvig godine”: Naklon herojima naših dana\n- Opet bih, bez dvoumljenja, isto uradio - priča Komlenić. - Nikakav bol ne može da zameni zadovoljstvo zbog ovoga što sam uradio. Važno mi je bilo da pokušam da spasem život svog kuma Dejana i srećan sam što se on uspešno oporavlja. Poznajemo se pola života, mnogo toga smo zajedno prošli. U tim teškim trenucima želeo sam da mu pomognem kako znam i umem. Podršku sam dobio od supruge Aleksandre, koja jeste brinula kako će sve proći, ali me nijednog trena nije odvraćala od namere.\nPre Damira, kožu su donirali Jovan, Sava, Đorđe i Stojan. Svi vođeni isključivo plemenitošću i iskrenim čovekoljubljem.\n- Da mogu da vratim vreme, isto bih i sada učinio - iskren je Jovan Mijatović, čiji se brat blizanac Predrag takođe prijavio za donora, ali koža davalaca u tom trenutku više nije bila potrebna. - Posle operacije jeste bilo malo teško, bolelo je, a noći su bile najteže. Ali uz pomoć osoblja na klinici i podršku porodice, sve se brzo zaboravi. Majka nije odmah poverovala da ću donirati kožu, sve dok nisam ostao u Beogradu, a onda je samo mnogo brinula.\nOva spontana akcija humanosti oduševila je celu Kikindu, a šestorica donora zaslužila su divljenje.\nPROČITAJTE I: Život "potpisan" čoveštvom\nSada se i oni oporavljaju u svojim kućama. Nerado pričaju o svom poduhvatu. Đorđe Čičulić, apsolvent ekonomije, samo dodaje da su se i sami iznenadili koliko se ljudi prijavilo da pomogne povređenima.\nSve ove hrabre momke sada više zanimaju svakodnevne obaveze. Đorđe planira da uskoro diplomira, Sava je posvećen poslu u kladionici, Damir uživa odgajajući sina, a Jovan skromno poručuje da su svi oni srećni što su mogli na pomognu unesrećenima.\nSTEFANOVIĆ: Izbori, videćemo u... (91)


Lacmanović: Inspekcija otežava rad Agencije\nNa zahtjeve za SPI najviše se oglušuju ministarstva i ostali organi u sastavu i pod kontrolom Vlade, ali i pravosuđe\n17.02.2014. 18:23h Ažurirano: 17.02.2014. 18:23h\nĆutanje administracije, ali i opstrukcija Upravne inspekcije, koja ne želi da provjerava istinitost izjava državnih organa da ne posjeduju traženi podatak, glavni su problemi sa kojima se Savjet Agencije za zaštitu ličnih podataka i slobodan pristup informacijama (SPI) suočio u toku prve godine primjene novog Zakona o SPI, kazao je “Vijestima” član Savjeta Radenko Lacmanović.\nPrimjena novog Zakona o SPI počela je na današnji dan prošle godine, a od sredine marta do kraja decembra 2013. Savjet je, kao drugostepeni organ, riješio 721 predmet, od čega su usvojene 552 žalbe, djelimično usvojeno 10, zaključkom obustavljeno zbog odustanka podnosioca žalbe, a odbijeno 67, što je ispod 10 odsto. Informacije su, kaže Lacmanović, najviše tražile nevladine organizacije i mediji, dok su građani slabije koristili svoje pravo da znaju.\n“Na zahtjeve za SPI se najviše oglušuju ministarstva i ostali organi u sastavu i pod kontrolom Vlade, ali i pravosudni organi. Prvi ili ćute ili donesu rješenje da ne posjeduju traženu informaciju, dok se drugi pozivaju na rješenje Vrhovnog suda iz 2011, prije donošenja novog Zakona o SPI, kojim je utvrđeno da se pravo na pristup ne može ostvarivati na osnovu ovog, već prema procesnim propisima, prije svega Zakona o krivičnom postupku. Ovakav stav Vrhovnog suda, iako dolazi sa takve adrese, za Agenciju nije prihvatljiv. Ograničenja za pristup informacija propisana su isključivo Zakonom o SPI”, opominje Lacmanović.\nIako za organe vlasti koji tvrde da ne posjeduju informaciju, Agencija ima zakonom propisano rješenje, nadležna inspekcija ne želi da postupa po zahtjevu Savjeta.\n“Tražimo da inspekcija provjeri da li stvarno organ vlasti posjeduje informaciju. Ipak, predstavnici inspekcije su više puta odbijali naš zahtjev za provjeru, jer smatraju da oni ne mogu i ne treba da budu servis Agencije. Sviđalo se to nekome ili ne, zakonsko rješenje je takvo i mora se poštovati. U protivnom, neka inspekcija traži izmjenu propisa”, poručuje Lacmanović.\nOn je pozvao NVO, medije i građane da podnose prekršajne prijave protiv državnih organa koji ne odgovaraju na zahtjeve, nemaju vodič o SPI, ne objavljuju proaktivno podatke koje su obavezni da objelodane, te ako ne dostavljaju zakonom propisane informacije u infosistem agencije.\nAgencija, kaže Lacmanović, ima zakonsku mogućnost da podnosi prekršajne prijave protiv takvih organa, ali za to nema kadar.\n“U protekloj godini zahtjeve za pokretanje prekršajnog postupka nijesmo podnosili jer nijesmo imali zaposlenog ko bi vršio nadzor u ovoj oblasti. Agencija je upozoravala da nema kadrovskih i materijalnih kapaciteta da dosljedno sprovodi zakon, zbog čega su i tražili odlaganje primjene propisa”, podsjetio je Lacmanović.\nAgencija za zaštitu ličnih podatakaRadenko LacmanovićUpravna inspeksija\n24.09. 14:14 h\t132\t55680\n24.09. 15:54 h\t172\t47542\n24.09. 10:35 h\t960\t46584\n24.09. 18:19 h\t65\t29325


U krevetu sa... Orlandom Blumom - WANNABE MAGAZINE\nU krevetu sa… Orlandom Blumom\nDrage naše, samo za vas Miranda Ker (Miranda Kerr) nakratko je ustupila mesto u krevetu pored dragog, Orlanda Bluma (Orlando Bloom). On je glumac čiji pogled greje i najledenija srca žena širom planete.\nVedri duh, dečački osmeh i neodoljivi britanski akcenat njegovi su glavni aduti. Proglašen je jednim od najseksepilnijih muškaraca na svetu. Kupio nas je scenama u kojim odlučno prilazi devojci, topi je pogledom, zatim je snažno hvata za vrat i privija k sebi da bi im se usne spojile u beskrajni poljubac.\nZa svoj poljubac više je puta primio MTV nagradu\nOrlando Blum rođen je u Engleskoj, 13. januara 1977. Ime je dobio po kompozitoru iz XVI veka, Orlandu Gibonsu (Orlando Gibbons). Zbog nesreće koja ga je kasnije zadesila verovao je da će život provesti u invalidskim kolicima. Međutim, sudbina je imala lepše planove, tako da je u 21. godini uspešno operisan.\nU Londonu je završio školu drame, fotografije i vajarstva. Usput se bavio i ragbijem. Diplomirao je na akademiji dramskih umetnosti.\nOrlanda je prvi put publika primetila u filmu “Gospodar prstenova” (The Lord of The Rings), u kojem je tumačio ulogu plavokosog vilenjaka Legolasa. Nakon čuvene trilogije uloge su se samo nizale. Neki od najpoznatijih filmova svakako su “Pirati sa Kariba” (Pirates of the Caribbean), u kojem tumači lik Vila Tarnera (Will Turner), “Troja” (Troy) u kojem glumi trojanskog princa Parisa, “Nebesko carstvo” (Kingdom of Heaven), “Elizabettaun“ (Elizabethtown), “Tri musketara” (The Three Musketeers)… Trenutno očekujemo film “Hobit” (The Hobbit), u kojem će ponovo glumiti Legolasa.\nPogled koji miluje\nO privatnom životu ne voli da govori mnogo. Skroman je i porodičan muškarac. Veliki je borac za očuvanje životne sredine, a odskoro je i međunarodni ambasador UNICEF-a.\nVoli duge veze. Četiri godine bio je sa glumicom Kejt Bosvort (Kate Bosworth). Šuškalo se da je imao kratku romansu sa koleginicom Kirsten Danst (Kirsten Dunst), kao i sa Penelope Kruz (Penelope Cruz). Od 2007. godine u srećnoj je vezi sa manekenkom australijskog porekla, Mirandom Ker. Venčali su se u tajnosti, a 6. januara ove godine dobili su i sina.\nZa sebe skromno tvrdi da je odličan ljubavnik i da uživa u snimanju ljubavnih scena. Obožava žene i smatra da ih uvek treba negovati i poštovati. “Ako dobijem priliku da poljubim koleginicu, uopšte ne moraju da mi plate”, rekao je Orli.\nŽali za romantikom i smatra da su nove generacije zamenile romantiku seksom, koji je precenjen. Najviše od svega voli osećaj kada je zaljubljen i neprestano razmišlja samo o njoj.\nOrlando nije tip mačo muškarca, nema krupno telo i malje po grudima, ali je ipak neodoljivo muževan. Nema sumnje da će s godinama postajati sve privlačniji. Predivne, krupne oči i istetovirano sunce na dnu stomaka grejaće nas i rasplamsavati nam maštu još dugo.\nMiranda kuca na vrata. Vreme je da se obučemo i napustimo spavaću sobu! Vidimo se u “Hobitu”, Orli!\nOvo bi svaka žena volela da vidi u svom krevetu


Zaliv Golden Beach - savršen za letovanje sa malom decom - Tasos mesta | Nikana.gr\nZaliv Golden Beach savršen za letovanje sa malom decom\nGolden Beach je veliki zaliv, dug 3km, a zapravo je duga peščana plaža, sa dugim plićakom, kaficima, restoranima, ležaljkama i suncobranima duž čitave obale.\nSkala Panagija je idealna za mirno porodično letovanje, za letovanje sa decom, kao i za parove željne pravog odmora, romantike i mira. U podnožju planine Ipsarion, kroz Skalu Panagiju uvek pirka prijatni povetarac koji odlično rashlađuje u vrelim letnjim danima. Sunce zalazi relativno rano iza planine, pa je boravak na plaži izuzetno prijatan do kasnih večernjih sati.\nSkala Potamija ima romantične restorane i kafiće tik uz more ili na okolnim brdima odakle se pruža fantastičan pogled na čitav zaliv. Na samo tri minuta vožnje nalazi se Panagija, najlepše tradicionalno selo na ostrvu, poznato po kaldrmisanim uskim uličicama, odličnoj jagnjetini, izvorima hladne planinske vode, gustoj borovoj šumi i lepim pogledom na Skalu Panagiju i Skalu Potamiju.\nGolden Beach je malo i mirno mesto, a Skala Potamija sa malo više sadržaja udaljena je svega 2km i do nje je moguće odšetati ili se provozati biciklom koje mnogi smeštaji obezbeđuju svojim gostima. Glavni grad Limenas, koji je udaljen svega 10-ak kilometara, možete posetiti kada god se uželite noćnog života i življe atmosfere.\nSkala Potamiju i Skala Panagiju povezuje put duž obale koji je idealna staza sa sve koji vole da pešače.\nNa samo nekoliko minuta vožnje nalaze se čuvene plaže Paradise beach, Makrijamos, Saliara (Mermerna), Porto Vathy…\nIva (Nikana.gr)21.07.2015 07:17:44\nPostovanje Da li imate slobodno dvokrevetni studio ili sobu za period od 11.8 do 16.8.2015. za 5 nocenja, dvokrevetni na Tasosu u Golden Beach-u? Unapred hvala, poz.\nNataša (Nikana.gr)11.07.2015 09:15:03\nPostovani Igore, nazalost nemamo vise ovu vilu u ponudi :( Ako zelite da probamo nesto slicno da pronadjemo, tu smo. Napisite nam koliki vam je budzet otprilike pa da vidimo sta mozemo ponuditi. Mozete nam pisati na nikana@nikana.gr\nIgor Kijac11.07.2015 08:07:17\nPoštovana , Letovali smo pretprošle godine u vili Romantika i bili smo prezadovoljni. Zanima me da li je imate u ponudi i koliko bi bio 4 apartman za period 10. 08 - 20-08.


Miljenica Dejvida Linča ponovo u Beogradu: Krista Bel u Jazz Kantini Lisabon 2. aprila – artkvart.rs\nMiljenica Dejvida Linča ponovo u Beogradu: Krista Bel u Jazz Kantini Lisabon 2. aprila\nZvezda poslednjeg Twin Peaks serijala u kom je tumačila lik dopadljive FBI agentice Temi Preston (Tammy Preston), zanosna muzičarka i glumica Krista Bel (Chrysta Bell) ponovo dolazi u Beograd, u okviru aktuelne svetske turneje kojom promoviše novi album FEELS LIKE LOVE.\nKrista Bel / Foto: Promo\nKristu Bel s bendom, imali smo prilike da gledamo prvi put krajem 2017. godine, takođe u okviru Paralel festivala, u rasprodatom i prepunom Kulturnom Centru Grad. Ovog aprila (utorak, 2.4), u okviru svoje aktuelne svetske turneje FEELS LIKE LOVE Tour 2019, “mistična sirena” kako je strani mediji često opisuju, nastupiće u potpuno novom beogradskom klubu Jazz Kantina Lisabon (Čavketov prolaz, Kombank dvorana) i izvesti premijerno pesme sa svog novog, četvrtog studijskog albuma, koji će svetlost dana ugledati upravo početkom aprila.\nUkratko, ako bismo želeli da u svega nekoliko reči opišemo muziku i nastup Kriste Bel, citirali bismo kritičara časopisa NME: “Kao da Lana Del Rej peva pesma Serža Gejnsbura.”A oni koji su prisustvovali njenom prvom gostovanju u Beogradu, dodali bi da su njeni nastupi na pola puta između koncerta i uzbudljivog performansa.


"Dijabetes" magazin » Dijabetes pod kontrolom Dijabetes pod kontrolom – "Dijabetes" magazin\n“Nakon mesec dana korišćenja polarisa – prestao sam da primam insulin”, kaže Boško Tešić\nPodatak da svaki deseti stanovnik Srbije boluje od nekog tipa dijabetesa deluje zastrašujuće. Kad bi sve te ljude sabrali u jedan grad, teško bi bilo i zamisliti situaciju da, recimo, skoro pola Beograda boluje od jedne te iste bolesti – dijabetesa. Ova slika nije mnogo drugačija ni u našem okruženju. Šta su razlozi za previsoku cenu koju kao društvo plaćamo – možemo samo nagađati. Hronični stres, kao posledica turbulentnih vremena u kojima živimo, strah i neizvesnost za sutrašnjicu… sigurno su među glavnim okidačima za nastanak većine bolesti, pa i dijabetesa. Na neke stvari nemamo uicaja, ali neke bi trebalo da držimo pod kontrolom.\nNa kraju krajeva, zdravlje se, kao i sve ostalo na ovom svetu, zaslužuje, pa se svaki trud uložen u tom smeru na kraju isplati. Malo je onih koji su istinski spremni na samoodricanje. Jedan od njih je Boško Tešić (1956) iz Beograda, koji se nedavno javio sa zaista interesantnom pričom i rezultatima koje je postigao u pogledu poboljšanja svog zdravstvenog stanja.\nGodine 2004, prilikom prelaska iz jedne u drugu firmu, neophodno je bilo obaviti rutinski lekarski pregled. Bošku je, na njegovo iznenađenje, pronađen visok nivo šećera u krvi. Kako sam kaže, do svoje 42. godine nije ni posetio lekara, pa je to otkriće, naravno, bilo šok za njega. A za doktora je još veći šok bio kad je saznao da Boško već 11 godina nije koristio godišnji odmor. Kako sam kaže, “bio sam radoholik”!\nPriroda posla i funkcija rukovodioca, odgovornog za sve eventualne greške u izgradnji velikih grejnih sistema, stalna je jurnjava za ispunjenjem zadatih rokova. Stres i način života koji je vodio uzeli su svoj danak. I, naravno, odmah je uvedena terapija u vidu tableta, dijetetskog režima ishrane i svega što bi trebalo da doprinese stabillizaciji šećera u krvi. Međutim, kako veoma teško u jednom danu iz korena promeniti sve životne navike, nakon nekog vremena uvedene su i noćne doze insulina.\nDijabetes pod kontrolom was last modified: December 25th, 2017 by goran


Keramička flaša 700 ml : KERAMIKA RUSTIKA\nPočetna / AMBALAŽA / keramička flaša za rakiju / Keramička flaša 700 ml\nKeramička flaša 700 ml\nKeramička flaša može biti oslikana motivima slika domaćih autora. Ovakvi proizvodi mogu biti odlična reklama domaće umetnosti koje stranci mogu poneti sa sobom u vidu suvenira ili u vidu poklona za prezentaciju. Radimo, po porudžbini, i za kupce iz regiona (sa teritorije ex Jugoslavije). Ne samo stvari koje imamo u ponudi već možemo praviti proizvode i po Vašoj želji. Na sajtu nemamo mogućnost naručivanja pa Vas molimo kontaktirajte nas na mail 2303asap@gmail.com radi preciznog dogovora – modela, cena, plaćanja i isporuke. Bila bi nam čast i zadovoljstvo da sarađujemo sa vama.\nKeramička flaša 700 ml količina\nŠifra proizvoda: flaša klovn Kategorije: keramička flaša za rakiju, keramička flaša za vino, rustika Oznake: flaša, flaša za vino\nSlikana keramička flaša je ručne proizvodnje, vrtena je na točku, spajana i oslikavana keramičkim glazurama. U njoj može da se drži tečnost. Idealna je za dečje rođendane i žurke. Deca bi se sigurno oduševila da dobiju sok iz ovakve flaše. Iz nekih može da se sipa i sa zatvaračem, a iz nekih mora zatvarač da se odvrne – neki zakon fizike – ne znam koji -:). Flaše treba da se peru u mašini za suđe, pošto je ručno to skoro nemoguće zbog uskog otvora. Svaka flaša je unikatna\nČINIJE ZA DECU -300 ml – po porudžbini


Samo zato što vaš dom nema mesta za veliku svečanu trpezariju ne znači da još uvek ne možete stvoriti odličan prostor za zabavu i uživanje u hrani...\nRad sa malim prostorom za ručavanje može biti težak, ali uz malo planiranja i promišljanja možete učiniti da skoro svaka kvadratura odgovara vama i potrebama vaše porodice. Zato ne brinite ukoliko imate malu trpezariju – postoji mnogo ideja i trikova da ovaj prostor izgleda veće.\nZapravo, prazni prostori izgledaju mnogo manji nego što zapravo jesu. Povremeno vas dimenzije koje imate na raspolaganju mogu dovesti u zabludu, ali ako dobro odaberete nameštaj i strateški postavite komade, videćete značajne promene u rezultatima.\nU nastavku teksta donosimo vam četiri najbolja saveta o tome kako da dizajnirate mali trpezarijski prostor a da pritom ništa u ovom delu doma ne deluje skučeno, beživotno niti dosadno...


Mustafa je uoči susreta sa Kurtijem rekao da je predlog iznet sinoć trebalo razmotriti na vladi pre objavljivanja. Lider DSK kaže da se sad treba baviti izričitim zahtevom SAD koje traže potpuno ukidanje taksi bez mera reciprociteta.\n- Imamo izričit zahtev SAD da se tarifa ukine, bez mera reciprociteta - rekao je Mustafa, uz napomenu da postoji i stav EU, koja je pozdravila Kurtijev predlog.\nMustafa smatra da predstavnici Prištine treba da razgovaraju sa predstavnicima međunarodne zajednice, SAD i EU, kako bi se našlo prihvatljivo rešenje za, kako je rekao, "obe strane". Prihvatlivo rešenje je potrebno kako bi takse bile ukinute ali i, kako je kazao, "prisilila Srbija da se odrekne svih necarinskih mera i kampanje koju vodi za odpriznavanje Kosova".\nTo bi, smatra Mustafa, otvorilo put za nastavak dijaloga i, kako je naveo, "uzajamno priznavanje".\n- Mislim da još uvek imamo prostora da sednemo sa Pokretom "Samoopredeljenje" i vidimo sve mogućnosti, da nađemo rešenje koje čuva partnerstvo sa SAD i EU, jer izolovano Kosovo nema perspektivu ni budućnost - naveo je Mustafa u izjavi za TV "Kljan Kosova".\nOn kaže da niti podržava niti je protiv Kurtijevog predloga za ukidanje taksi, ali da je svakako o tome trebalo prethodno da se izjasni vlada.\n- Odluke se javno objavljuju tek nakon što ih odobri vlada - jasan je Mustafa.\nIstakao je da bez obzira na to šta Kurti kaže, to je pitanje vlade, kao i činjenica da su SAD jasno poručile da ne prihvataju delimično i uslovno ukidanje taksi.\n- U trenutku smo kada moramo da slušamo šta SAD govore, da održavamo partnerstvo sa njima i u tom duhu rešimo ovaj problem - naveo je Mustafa.\nVanredna sednica skupštine o taksama\nVanredna sednica kosovskog parlamenta, na zahtev 41 opozicionog poslanika, na čijem dnevnom redu će se naći vladin predlog o delimičnom i uslovnom ukidanju taksi na srpske i proizvode iz BiH, zakazana je za ponedeljak. To je odlučilo predsedništvo kosovskog parlamenta.\nPredsednica parlamenta Vjosa Osmani, izjavila je nakon sednice da niko u Prištini ne pokušava da našteti odnosima sa SAD.\n- Imaćemo sastanke sa premijerom da bismo razgovarali o ovim pitanjima. Što se tiče sumnje da neko pokušava da našteti odnosima sa SAD, kažem vam da ne postoji tako nešto - rekla je ona, prenela je prištinska "Koha".


Preuzeo većinski udeo poslovnih operacija\nVegafruit je jedan od vodećih prerađivača i proizvođača voća i povrća u Bosni i Hercegovini sa dugom tradicijom koja datira iz 1974. godine. Kompanija je u zemlji izgradila snažnu tržišnu poziciju i brand, dok je u isto vreme rastao izvoz u zapadnu Europu i zemlje bivše Jugoslavije.\n- Vrlo jaka tradicija brenda koju slede decenije tradicije.\nAS Jelah je bosansko-hercegovački mešoviti konglomerat sa snažnim fokusom na proizvodnju i distribuciju prehrambenih proizvoda i pića. Poslovanje AS Grupa Jelah odvija se u tri odeljenja: prehrana, trgovina i tekstil. Samo u prehrambenom odeljenju AS Grupa Jelah proizvodi oko 1.200 različitih proizvoda. Grupacija zapošljava više od 2.700 radnika.\nIMAP je bio ekskluzivni savetnik vlasnicima Vegafruita prilikom prodaje kompanije. Preuzimanje kompanije od strane vodećeg distributera u zemlji sa velikim iskustvom u upravljanju brendom će sigurno podići Vegafruit na viši nivo.


KÉRASTASE AURA BOTANICA Koncentrat 50ml\nKÉRASTASE AURA BOTANICA Kupka 250ml\nKÉRASTASE AURA BOTANICA Nega 200ml\nKÉRASTASE AURA BOTANICA Sprej 100ml\nKÉRASTASE AURA BOTANICA CRÈME DE BOUCLES - Krema za kovrdžavu kosu 150ML\nAromatično ulje za negu kose i ruku .\nVišenamensko ulje, sastavljen od 99% prirodnog porekla * Obnovljivo Avokado ulje, bogato Omegas 6 i 9, i Jojoba Oil dodaju mekoću i sjaj kosi. Ekstrakt ruzmarina pomaže u očuvanju ulja. * Smatramo da su sastojci prirodnog porekla ako zadrže više od 50% njihove molekularne strukture nakon što se preradjuju iz prirodnog izvora.\nMagazin Oprah Magazine u maju 2017. godine Prolećna lepota O-Vards Vinner za "Najbolji tretman za suvu kosu" Samoanovo kokosovo ulje za ishranu, prolaznost, sjaj i snagu Maroccan Arganovo ulje za ishranu i sjaj Obnovljivi Avokado Oil & Jojoba ulje za ishranu Slatka Narandza Essential Oil za nežan i tonik parfem Ekstrakt ruzmarina za čuvanje ulja Bez silikona, bez parabena Preostalih 1% su konzervansi i miris\nConcentre Essentiel je višenamenski proizvod koji se može koristiti kao prethodno čišćenje, tretman ili čak nega za ruke. Za prethodno čišćenje nanijeti 2-3 pumpe na dlanove. Razdvojite sekcije, a zatim prstima prelazite dužine i krajeve vlažne ili suve kose radi ravnomerne distribucije. Obrišite kosu u više sekcija da biste olakšali prodor proizvoda. Ostavite 15 minuta, a zatim očistite dvaput vrlo dobro koristeći Bain Micellaire. Osigurajte da se kosa temeljno ispere dok se ne oseti "čistim". Kao tretman za deblje kose, pojačajte ishranu tako što ćete Soin Fondamental spojiti sa Concentre Essentiel pre nego što primenite na srednju dužinu do kraja. Za krajnju ručnu masažu, uzmite 1 pumpu proizvoda i umasirajte u dlanove


Orav: I danas stojimo rame uz rame sa našim crnogorskim prijateljima | Kodex.ME\nPomoć u rješavanju epidemije COVID-19\nEvropska unija stoji uz Crnu Goru i sve zemlje Zapadnog Balkana, kako bi im pomogla u rješavanju epidemije COVID-19 i njenih posljedica.Evropska unija je zato opredjelila tri miliona eura za hitne potrebe zdravstvenog sektora. U saradnji sa državnim organima, počela je i pripreme za dugoročni program ublažavanja posljedica krize, vrijedan 50 miliona eura, kroz reprogramiranje već dostupnih pretpristupnih fondova namenjenih Crnoj Gori.\n25. 03. 2020 - 17:15 Autor: Kodex\nOva sredstva su namijenjena za zdravstveni sektor, kao i za ublažavanje socijalnih i ekonomskih posljedica krize.\nEU takođe traži načine da uključi Crnu Goru u nove inicijative, preduzete u državama članicama kao odgovor na pandemiju COVID-19 i kako najbolje iskoristiti postojeće regionalne programe EU za pomoć regionu Zapadnog Balkana. Kako je saopšteno iz EU Info centra, biće ubrzana implementacija ostalih planiranih programa i projekata u Crnoj Gori koji mogu omogućiti olakšice privatnom sektoru, tržištu rada i socijalnom sektoru.\nDelegacija EU u Podgorici će, naglašava se, u narednom periodu blisko sarađivati sa crnogorskim vlastima u nadgledanju razvoja trenutne situacije vezane za pandemiju COVID29 i u pružanju pomoći ljudima kojima je to najpotrebnije u Crnoj Gori.\nEU je, dodaje se, već na terenu i pruža pomoć kroz njene postojeće projekte. Zajedno sa HELP-om, NVO „Phiren Amenca – Koračajte sa nama“ i Crvenim krstom započeli su distribuciju 600 paketa hitne pomoći za 400 romskih i egipatskih porodica u Nikšiću, Beranama, Bijelom Polju i Herceg Novom.\nEU je već bespovratno uložila blizu četiri miliona eura u zdravstveni sektor a dodatnih 8 miliona je u pripremi, podsjeća se u saopštenju.\n"Finansirala je nabavku 12 vozila hitne pomoći za domove zdravlja širom Crne Gore, kao i opreme za Gorske službe spasavanja. EU podržava i organizacije civilnog društva, koje obavljaju važan posao u zdravstvenom sektoru, kao što su unaprjeđenje medicinske njege trudnica i majki, obezbjeđivanje jednakog pristupa zdravlju i pravdi marginalizovanim grupama, de-stigmatizacija mentalnog zdravlja i opremanje organizacija za spašavanje od poplava u hitnim slučajevima, posebno u pograničnim područjima.", navodi se u saopštenju.\nZajedno sa Ministarstvom zdravlja, pripremljen je dodatni program zdravstvene pomoći vrijedan 8 miliona eura, koji če početi 2021. godine. EU će, kako se navodi, podržati izgradnju novog bolničkog krila u sklopu podgoričkog kliničkog centra i dogradnju i opremanje do 12 mikrobioloških laboratorija.\nPostojeći Program Evropske unije i Crne Gore za zapošljavanje, obrazovanje i socijalnu socijalnu pomoć, vrijedan 18 miliona eura, vec je obezbjedio preduzetnicima, nezaposlenima i drugim ugrozenim grupama bespovratna sredstva da započnu posao. Program ce se dodatno koristiti za ublažavanje posljedica ove krize.\n24. 03. 2020 - 15:28 | Region\nEU u podne zatvara granice\n17. 03. 2020 - 10:43 | Evropa


07.12.2020 / 12:09 | Aktualizováno: 08.04.2021 / 09:03\nČeški eksperti već duže vreme igraju značajnu ulogu u modernizaciji i revitalizaciji srpske petrohemijske industrije. Brnjanska firma CB&I s.r.o, koja je ranije bila ogranak državne firme Chemoprojekt s.p, generalnog projektanta čehoslovačke… more ►\n25.11.2020 / 11:28 | Aktualizováno: 08.04.2021 / 09:09\nU petak 13.11.2020, ambasador Tomaš Kuhta je prisustvovao svečanom polaganju kamena temeljca za budući intermodalni terminal u industrijskoj zoni Batajnica u Beogradu, u prisustvu srpskog predsednika gospodina Aleksandra Vučića, ministarke za… more ►\n04.11.2020 / 15:16 | Aktualizováno: 04.11.2020 / 15:19\nU četvrtak 29. oktobra ambasador Tomaš Kuhta je u Jugoslovenskoj kinoteci otvorio izložbu organizovanu povodom obeležavanja godišnjice osnivanja Čehoslovačke. more ►\n04.11.2020 / 14:30 | Aktualizováno: 04.11.2020 / 14:33\nU četvrtak 29. oktobra, ambasador Tomaš Kuhta je sa ambasadorom Republike Slovačke Fedorom Rosohom i direktorom Muzeja Jugoslovenske kinoteke Marjanom Vujovićem otvorio ovogodišnje Dane češkog i slovačkog filma. more ►\nDani otvorenih vrata i izložba Pavela Vavrisa u češkoj ambasadi\n29.10.2020 / 15:46 | Aktualizováno: 29.10.2020 / 15:49\nDana 26. i 27. oktobra, povodom godišnjice osnivanja samostalne čehoslovačke države, u češkoj ambasadi su održani Dani otvorenih vrata. Osim reprezentativnih prostorija ambasade, posetioci su imali priliku da vide i izložbu akademskog slikara… more ►\n37 % (16999) Već sam je posetio/la


HGH pregled, rezultati nakon 5 tjedana. Jedan od najboljih ...\nIzgradite mišiće uz pomoć HGH? Je li to stvarno tako lako? Izjave iz prve ruke\n5.2/10 6:24 Kalle Nash\nHGH verovatno rešenje vašeg problema. Zato što stotine korisničkih izvještaja pokazuju da proizvod radi. U sljedećem savjetniku smo provjerili da li je cijela stvar istinita i kako treba koristiti HGH za najbolje rezultate.\nSa prirodnim sastojcima, HGH koristi testirane mehanizme delovanja.\nSredstva za njene skoro nepostojeće sporedne efekte i dobar odnos cena / korist poznata su svuda.\nPovrh toga, proizvođač je potpuno vjerodostojan. Nabavka se može obaviti bez ärtzliche aranžmana i može se obaviti sigurnom vezom.\nNa ovo se može odgovoriti bez ikakvih problema gledajući na koju grupu potrošača HGH pogodna.\nHGH definitivno može pomoći svim potrošačima da izgube težinu. Mnogi kupci to mogu potvrditi. Pogledajte Lives.\nMeđutim, sve dok mislite da možete da progutate samo jednu tabletu i promenite sve svoje probleme za kratko vreme, morate ponovo da pogledate svoje gledište.\nTrebali biste imati samokontrolu i upornost, jer razvoj vezan za tijelo traje dugo.\nHGH ubrzava realizaciju cilja. Ipak, morate obaviti svoj posao. Ako konačno želite da izgradite mišić, uzmite HGH, kompletirajte aplikaciju i uživajte u rezultatima na vreme.\nZašto su gotovo svi muškarci zadovoljni sa HGH :\nNe morate da nađete lekara i farmaceuta koji će vam se smijati sa vašim potrebama\nDa li govorite o rastu mišića sa zadovoljstvom? Veoma nerado? Ne morate, imate priliku da kupite ovaj proizvod a da niko o tome ne zna\nKoja iskustva se mogu očekivati kada se koristi HGH?\nZa veću svest o tome kako HGH uopšte HGH, pogled na naučnu situaciju pomaže sa komponentama.\nSrećom, to smo učinili za vas unaprijed. Pogledajmo informacije proizvođača o efikasnosti pre nego što pogledamo pacijentovo iskustvo u dubini.\nNa taj način, barem se javljaju odgovori onih kupaca koji traže lijek iz proizvoda.\nDa li morate da prihvatite prateće okolnosti u HGH?\nProizvod se bazira na vlastitim procesima u tijelu, koji se dobivaju od visoko kvalitetnih sastojaka.\nProizvod, dakle, radi sa telom, a ne protiv njega ili pored njega, što znači da okolnosti praktično ne postoje.\nU stvari. Potrebno je neko vreme, a čudan osećaj na početku upotrebe može zaista da se dogodi.\nAko HGH sastojke HGH na web stranici proizvođača, ovi predstavnici su posebno upadljivi:\nU osnovi, može se reći da efekat nije samo zbog sastojaka, već je važna i količina.\nOvi faktori su obećavajući u ovom slučaju - tako da ne možete napraviti greške u procesu i napraviti bezbrižnu kupovinu.\nEvo razumljivog principa: Kada su saveti kompanije uvek presudni. Razmislite o Varikosette recenziji.\nZato ne brinite o tome i veselite se vremenu kada konačno pozovete HGH. Nakon toga, može se odlučno preneti da se adresirani proizvod može lako uključiti u svakodnevni život.\nPostoji mnogo pozitivnih iskustava korisnika koji su testirali HGH za rast mišića.\nU paketu kompanije kao i na povezanom sajtu dobićete sve specifikacije koje su važne za pravilno i efikasno korišćenje članka.\nKako se unosi HGH\nOva pretpostavka se zasniva na brojnim mišljenjima kupaca i definitivno nikako nije puka izjava.\nTakođe je moguće da ćete biti zadovoljni u istoj meri kao i većina ostalih kupaca i da ćete moći da doživite prvi uspeh u izgradnji mišića nakon samo nekoliko sati .\nZapravo, postoji šansa da će se rezultati sa HGH pojaviti kasnije tokom tretmana.\nU većini slučajeva posebno se ističe osobni odnos za promjenu. Vaši drugovi definitivno pamte viši nivo želje za životom.\nVeoma je poželjno saznati koliko su drugi ljudi zadovoljni sa proizvodom. Stavovi zadovoljnih klijenata daju dobru sliku o efikasnosti.\nOcenjujući sve laboratorijske analize, lična iskustva i kliničke testove, uspela sam da se pozabavim koliko je HGH zaista koristan:\nHGH donosi prijatne rezultate\nUzimajući u obzir različita individualna iskustva, nesumnjivo se može utvrditi da proizvod zadovoljava njegove zahtjeve. Ovo je neobično jer je većina drugih proizvođača stalno ocenjena kao negativna. I nisam ni u kom slučaju već kupio i isprobao nekoliko ovih preparata.\nZapravo, potvrđen je jasan oporavak skoro svih onih koji su pokušali da dobiju lijek:\nMoj rezultat: Samo dajte HGH priliku da vas ubedi.\nStoga im se savetuje da ne čekaju predugo i rizikuju da proizvod više ne bude kupljen. Nažalost, to se dešava iznova i iznova za proizvode sa aktivnim sastojcima iz prirode koji su iz određenog vremena apoteke ili je proizvodnja prekinuta. Nutrivix test.\nMogućnost kupovine takvog moćnog lijeka od prodavača od povjerenja i za fer iznos je izuzetan slučaj. Na strani izvornog provajdera, on još uvijek može naručiti za sada. U poređenju sa drugim prodavcima, možete biti sigurni da ćete dobiti originalni lek tamo.\nMislite li da imate dovoljno snage da sprovedete ovu metodu tokom dužeg vremenskog perioda? U slučaju da je odgovor ovde "Ne", nemojte se mučiti, ali mi se čini da imate dovoljno motivacije da se uključite u metodu, posebno dobijanjem efektivne podrške iz ove pripreme.\nMoj poslednji savet: Imajte na umu, pre nego što kupite proizvod\nKao što je ranije naglašeno: U svakom slučaju, kupite HGH iz izvora snabdijevanja koje sam povezao. Jedan moj kolega zamišljao je nakon moje sugestije da isprobam ovaj proizvod zbog izuzetne efikasnosti, on dobiva jeftinije kod treće strane. Radije ne bi znali kako izgleda.\nAko se odlučite za kupovinu iz prodavnice koju smo uspostavili, možemo vam obećati da nećete morati brinuti o kvalitetu i cijeni tih artikala, za razliku od drugih trgovina. Za ovo smo naveli samo trenutne i testirane članke za vas.\nNaša preporuka je da ne kupujete takve proizvode od online trgovaca kao što su Ebay ili Amazon, jer autentičnost robe, kao i vaša diskrecija, ne mogu biti osigurani u skladu sa našim iskustvima dostupnim. Kod vašeg farmaceuta uopšte ne morate da ga isprobavate. Goji Cream može biti probna vožnja. Ako se odlučite za HGH probati, pobrinite se da koristite izvor koji preporučujemo - kada ga kupite - on će vam dati najbolju prodajnu cijenu, bez rizika i povjerljivije narudžbe te će odrediti autentični proizvod.\nU tu svrhu slobodno radite sa našim testiranim izvorima.\nNeko treba hitno naručiti veći broj, tako da će svi uštedjeti novac i spriječiti učestalo praćenje. To je uobičajena praksa jer je dugoročno liječenje najučinkovitije.


Praznični foto konkurs Turističke organizacije Vojvodine | Edukacija\nTakmičenje u pisanju eseja: Obrazovanje za 50 godina 19/01\nTuristička organizacija Vojvodine organizuje praznični foto konkurs pod nazivom “Vojvođanska praznična čarolija”.\nCilj je da se kroz fotografije predstavi praznična atmosfera u mestima širom Vojvodine, a krajnji rok za slanje fotografija je 15. januar.\nRadovi koji se šalju na konkurs moraju nastati u periodu od decembra 2016. godine, dok 15. januara 2017. godine.\nNa konkursu mogu učestvovati svi stariji od 18 godina, a radovi se šalju isključivo u elektronskoj formi u inboks Facebook stranice Turističke organizacije Vojvodine. Pre slanja kandidati moraju lajkovati ovu stranicu.\nJedan autor može poslati više radova, ali može dobiti nagradu samo za jednu fotografiju.\nKada se završi period za slanje fotografija, organizator konkursa će objaviti fotografije u poslebnom albumu na Facebook stranici, a nagrade će biti podeljene autorima fotografija koje imaju najviše lajkova prikupljenih od 16. do 23. januara – koliko će trajati javno glasanje.\nVeličina fotografije ne sme biti manja od 2MB, u formatu JPG. Orijentacija treba da bude horizontalna, a fotografije ne smeju da sadrže potpis, žig, natpis ili slična obeležja.


“Famovci” pretrpeli prvi ovosezonski poraz – Sportski Info Portal\nFK JEDINSTVO (Vlajkovac) – FK OMLADINAC FAM (Botoš) 3:1 (2:0)\nNakon pet vezanih pobeda, fudbaleri Omladinca iz Botoša pretrpeli su prvi ovosezonski poraz. Izabranici Vladimira Grbušića poraženi su na uvek neugodnom gostovanju u Vlajkovcu od domaćeg Jedinstva, rezultatom 3:1.\nVeć u 3. minutu poveli su domaći fudbaleri nakon odlično izvedenog slobodnog udarca Filipa Pešterca. Marko Bogdanović je sa dva pogotka postignuta u 31. i iz kaznenog udarca u 79. minutu uvećao prednost Vlajkovčana na 3:0, da bi u poslednjem minutu regularnog dela utakmice, Nemanja Bojić iz penala postigao počasni gol za goste.\nNakon šest odigranih kola Vojvođanske lige “Istok”, Botošani zauzimaju drugu poziciju na tabeli sa petnaest sakupljenih bodova. U narednom kolu oni će na svom terenu dočekati ekipu FK Borac iz Starčeva.


Veličanstveni Magnus - II deo - a uz Magnusa, Bunker i... - Pokazivač\nRoberto Magnus Raviola Deo II\nRekosmo da je nakon 75 epizoda Magnus napustio rad na Alan Fordu, a njegov kolega, scenarista Max Bunker, (Lučano Seki, 1939- ) vredno radi na kreiranju novih priča od prvog broja pa sve do danas! Na priloženoj slici iz mlađih dana vidimo ga (levo) sa još jednim vrednim crtačem.\nTo je Paolo Pifarerio, koji je nedavno proslavio 90-i rođendan! Uz manje prekide bio glavni crtač u rasponu od nekih stotinak epizoda negde od 1976. do 1984. a kasnije je izradio nekoliko specijalnih brojeva,\nepizode sa pozorišnim predstavama i dr. Od ranijih radova mu je poznat strip Viva l’Italia (1961), a u tandemu sa Bunkerom je realizovao vestern stripove ‘Crna maska’ (Maschera Nera) i El Gringo (1965). 1968. je započeo saradnju sa magazinom Eurêka; kreirajući brojne kratke priče, kao i projekat Fouché, jedan čovek tokom Revolucije (opet sa Bunkerom). Značajan je po radu na brojnim novinskim ilustracijama, stripovanim i ilustrovanim biografijama, radu na animacijama i dr. Što se tiče Bunkera, u novije kreacije (izm 1994. i 2008.) spadaju Kerry Kross, Beverly Kerr, Padre Kimberly i Pepper Russel , za koje likovna rešenja odrađuje Dario Peruka (D. Perucca) koji je glavni aktuelni (i do sada najplodniji) crtač Alan Forda.\nNakon ovog nužnog skretanja pažnje na još neke značajne ličnosti iz ovog miljea, vratimo se ponovo Magnusu. U nekom eksperimentisanju sa žanrovima, 70-e godine donose, između ostalih, naslove Deset vitezova i čarobnjak, Vendetta Macumba, Živa lobanja i veliki serijal Razbojnici (I Briganti, 1973–1978). 1975. je pokrenuo lik Neznanca – Lo Sconosciuto, sa engleskim prezimenom Unknow, namerno spelovanim bez završnog “n”, naglašavajući valjda jedan okrnjeni i nesigurni svet u kome nema mnogo mesta za iluzije i ideale… (glavni junak je bivši legionar i plaćenik, koji nas u raznim krajevima sveta vodi kroz svet savremenog kriminala, špijunaže i terorizma).\nOpet uz znatnu promenu stilskog pristupa, 1977. se pojavljuje “Družina od vešala” (La Compagna della Forca, rađena uz likovnu podršku Romaninija; ovih 20 epizoda se našlo dostupno našim čitaocima, kao i Alan Ford i Maksmagnus, u izdanju zagrebačkog Vjesnika desetak godina kasnije) Ovo je takoreći viteški avanturistički serijal, bez neke kompaktne radnje i strogo određenog cilja. Po mom mišljenju, ovde možda i najviše dolazi do izražaja kontrast između realističkih i komičnih fizionomija (računajući i neke spodobe koje i ne spadaju u ljude), što ne označava nužno razlike u nihovom karakteru, značaju i dr. Ipak ne bih rekao da ovde ima mnogo elemenata parodije, a ovo nije ni kritika feudalnog društva na način kako se to čini npr. u Maksmagnusu. Naši junaci (družina koja po nekom labavom obrascu možda podseća i na Grupu TNT) krstare Evropom i Bliskim istokom, silom prilika se razdvajaju pa ponovo sreću, pri čemu se pojavljuju stvarna područja i ličnosti (XV vek) ali i neke izmišljene ili parodirane teritorije; nailaze na brojne ovozemaljske protivnike, ali završni obračun će biti sa silama Mraka, čije pojavljivanje u određenim razmacima tokom serijala, rekao bih, nosi dozu jedne ozbiljne patetike.\n1980-e donose interesantne kombinacije erotike, fantastike i humora: “Milady (godine) 3000”,\n“Necron” (scenarista Ilarija Volpe) i “110 pilula”. Istaknimo da se kod Milady nalaze vešto izmešani uticaji atmosfere Flaša Gordona, savremene tehnologije, erotike i kineske kulture, a pod istočnjačkim uticajem su razrađeni i Cvetovi šljive u zlatnoj posudi i Začarana žena. 1989. Magnus se baca na svoj poslednji veliki poduhvat: izrada brojnih, detaljno razrađenih stranica sa avanturama popularnog kauboja Teksa Vilera, po scenariju Klaudija Nicija (Nizzi). Ubrzo nakon što je realizovao ovo delo, naš umetnik je preminuo od raka u Kastel del Rio u okolini Bolonje.\nMagnus (R. Raviola)\nNeznanac (Lo Sconosciuto)\nPrethodni tekstSavet: Promrzao krompir držite u hladnoj vodi\nSledeći tekstDa li ste znali: Zlatni retriver IV


Prestoni Kragujevac: Stara crkva u Kragujevcu, treći deo\n...U kragujevačkoj crkvi Joakim Vujić je našao još 1826. godine „celi okrut književni”, starih knjiga, štampanih u Moskvi, Kijevu i Budimu. Najviše je bilo štampanih „v carstvujuščem velikom gradu” Moskvi, kao što su, na primer, Srbljak, štampan 1765. godine, dva Osmoglasnika iz 1801. i 1818, Evanđelje štampano „v ljeto ot roždestva že po ploti Boga Slova” 1804, Triod posni 1811, dva Pentikostara iz 1815, dvadeset i četiri mesečna Mineja iz 1807. i 1818. i jedan Trebnik iz 1850. godine. Jedan Služebnik štampan je 1856. godine u Kijevu, u štampariji kijevsko-pečerske lavre. U Budimu, za karlovačkog mitropolita Stratimirovića i u štampariji ugarskog univerziteta, štampan je jedan Časoslov 1815. godine. Beogradskih knjiga bilo je samo nekoliko primeraka; one su novijeg datuma, iz polovine XIX veka i docnije. Samo tri knjige Molebnoje pjenije od starih su beogradskih izdanja: štampane su u kneževskoj štampariji 1838. godine, blagoslovom mitropolita Petra i „povelenijem” blagovernog gospodara Miloša Obrenovića.173\nKao što su i ostale crkvene utvari, koje smo pomenuli, pokloni pobožnih građana i raznih kragujevačkih esnafa, tako su i crkvene knjige najvećim delom pokloni kneza Miloša, što se vidi iz starih zapisa u njima. Zapisi su zabeleženi ispod štampanog teksta na prvih nekoliko strana. Najduži je u Triodu posnom; njega je zapisao 1. septembra 1823. godine Jakov Jakšić, sekretar konzistorije. On glasi: „Ova knjiga, zvana Triod posni, darovana je od blagovernog i vrhovnog knjaza srpskog Gospodara Miloša Obrenovića, za vreme preosvećenog arhijepiskopa Agatangela, mitropolita beogradskog, i za vreme visokoprepodobnog Gospodina Melentija Pavlovića, arhimandrita manastira Vraćevšnice, žitelja ovdašnjeg i člana Narodne konzistorije, i za vreme prečasnog Gospodina Milosava Popovića ovdašnjeg i cele kragujevačke nahije protoprezvitera i pridvornog arhiđakona Andreje Ličanina. Potpisao Jakov Jakšić, sekretar u Konzistoriji, meseca septembra 1. dana 1823 goda”. Ovaj spomen-natpis zabeležen je na prvih 28 strana. Još u jednom Triodu, u dva Osmoglasnika i dvanaest Mineja nalaze se spomen-natpisi, ali kraći od ovoga. Sem naziva knjige, tekst je sadržajno isti. „Ova velika knjiga, zvani Minej – stoji tamo – koja pripada crkvi kragujevačkoj, hramu sošestvija svetoga Duha, darovana je od blagovernog i vrhovnog knjaza srpskog Gospodara Miloša Obrenovića meseca septembra 1. dana 1823 goda”. Rukopis je svuda isti, takođe i datum, što znači, da su svih šesnaest knjiga, koje natpis nose, predate crkvi 1. septembra 1823. godine, i da je sve zapise sastavio Jakov Jakšić, konzistorijalni sekretar, kako se u Triodu potpisao. Inače, tehnička oprema knjige je besprekorna...\nZa dva veka, koliko Stara crkva ima, prošao je kroz nju veliki broj sveštenika. Među njima se nalaze mnoga ugledna imena, čija je aktivnost u svoje vreme bila naročito zapažena: bilo kao tihih i smirenih služitelja Hristove crkve, bilo kao javnih prosvetnih i političkih radnika. Naročitu važnost daje im to što su iz njihovih redova izašli prvi nastavnici veronauke i propovednici „evanđelske istine” u staroj kragujevačkoj Gimnaziji i Liceju. Tu delikatnu dužnost oni su uglavnom vršili kroz ceo XIX vek, kada se na gimnaziskoj katedri veronauke i crkvenog pevanja izređalo više od dvadeset sveštenika ove crkve. Pored toga, bilo je među njima i takvih, koji su znali u izvesnim prilikama, ne zanemarujući crkvu, ući i u političku borbu i tamo se istaći za prvake i vođe narodne.174\nPošto je Kragujevac bio sedište i najviše crkvene vlasti, to su njegovi duhovnici bili i dva prva srpska mitropolita: Melentije Pavlović i Petar Jovanović. Zvanična rezidencija mitropolita Petra do 1835. godine bila je u vladičanskom konaku kod Stare crkve.175\nZa vreme kneza Miloša Kragujevac je imao tri parohije: jednu protsku i dve svešteničke. Pored toga što su protojereji imali najlepše parohije i sa najvećim brojem stanovnika, oni su uživali kao naročitu beneficiju još i besplatan stan.176\nKao parohijski sveštenik pominje se 1823. godine u Triodu posnom Milosav Popović, protoprezviter Kragujevca i cele kragujevačke nahije, i sa njim Andrija Ličanin, pridvorni arhiđakon.177 Prota Milosav se, u izvorima, prvi put pominje još avgusta 1818. godine,178 a poslednji 21. novembra/3. decembra 1826. godine.179 Joakim Vujić je zatekao 1826 godine,180 pored protoprezvitera Milosava, još i sveštenike Stamenka Ilića181 i Jovana Dimitrijevića i pridvornog jerođakona Silvestra Vučkovića. Jerođakon je imao svoje „obderžanije i prepitanije” u kneževoj palati „bezmezdno”, i bio je za to dužan da svake nedelje i praz- nika pri „boženstveni služba” jerođakonsku dužnost vrši.182\nJovan Dimitrijević je bio više godina paroh u Kragujevcu, ali nije tačno da je tu dobio i protojerejsku čast, kao što tvrdi R. Marković.183 Jovana Dimitrijevića je 13/25. jula 1823. godine rukopoložio mitropolit Agatangel u Kragujevcu.184 Jerej Jovan je nakon 1827. godine premešten u Svilajnac, gde je ostao do 13/25. oktobra 1837, kada ga je arhiepiskop i mitropolit Petar proizveo za paroha i namesnika jagodinskog i postavio na protoprezviterat i parohiju jagodinsku.185 Iz svega ovog, proizilazi da nije tačan ni Markovićev podatak da je jerej Jovan Dimitrijević 1836. godine premešten za protojereja u Čačak.186 U Čačak je premešten protojerej Jovan Stefanović iz Drače.187\nU Kragujevcu se još pominju sveštenici: Stefan Popović, Dimitrije Ilić,188 koji je, na knežev zahtev, proizveden 1831. godine za protoprezvitera, zatim protosinđel Gavrilo Popović, koji je bio i profesor Liceja i nastavnik hrišćanske nauke u „humanijalnim klasama”, Jovan Simeonović, koji je predavao u gimnaziji crkveno pevanje, i drugi. Godine 1833. bio je u Kragujevcu i neki jeromonah Makarije, kao „domostrojitelj” u mitropolitskom konaku. Ocenjujući njegove sposobnosti, knez Miloš kaže za njega u jednom aktu da je takav, da „zaslužuje da mu se prvo slovo drugoga sloga njegovoga podpisa izmeni i da ono ime nosi, koje se mesto „k” sa „g” sriče”.189\nU aktima iz toga vremena često se pominje i ime protojereja Josifa Stefanovića kao vrlo spremnog i sposobnog sveštenika, koji se i svojim dobrim i rđavim osobinama odvajao od drugih. On je bio jedan od prvih nastavnika hrišćanske nauke u kragujevačkoj gimnaziji. Inteligentan i pismeniji od ostalih, on je, pored mitropolita Petra i gimnaziskog direktora Dimitrija Isailovića, bio treći član za korekturu časlovca i ostalih bogoslužbenih knjiga koje su štampane u Kragujevcu. S druge, pak, strane, on po svome životnom „povedeniju” nije bio najbolji primer. Prgav i žustar, bez duhovničke smirenosti, on je bio uvek gotov na svađu, da ratuje s kim stigne, i da se brani ili napada sa onim što mu prvo padne pod ruku. I protiv njega su česte tužbe i građana i njegovih „soparoha”, čak se jednom prilikom 1836. godine javno potukao sa učiteljem Georgijem i udario ga štapom po glavi, zbog čega je bio uhapšen i tri dana proveo „o hlebu i vodi”.190 Jedanput je kažnjen i epitimijom, koja se sastojala u „očitaniju opredeljena mu molebstvija na svaki dan” za jedno određeno vreme. Kad sve to nije ništa pomoglo i kad je već dosadio svojim obesnim ponašanjem, koje je bilo utoliko teže što je on, kao katiheta u gimnaziji, bio i vaspitač omladine, knez Miloš je jednoga dana prosto zahtevao od mitropolita da ga kud zna ukloni iz Kragujevca. „Sad na Veliku subotu i na Voskresenije – kaže knjaz za njega u pismu mitropolitu – nije hteo sa sobom proče svjaščenike uzeti pri nošeniju litije oko crkve; pozavađao se s njima, pa ih ostavio za pevnicom, a on sam uzeo pred sobom dva učenika i tako je nosio litiju”.191 Takvo ponašanje baca vrlo ružnu sliku i na njih i na crkvu, i zato knez traži da se svi rasele: i protoprezviter i sveštenici koji nisu ništa bolji od njega. U odgovoru na to pismo, mitropolit daje knezu za pravo, i sam je mišljenja da treba Kragujevac očistiti od „nepristojnih” sveštenika i dovesti druge „za ono znamenito mesto prilične”. On mu predlaže: jereja Janka iz Šatornje, jereja Iliju iz Žabara i jereja Stefana iz Palanke, kao pristojne sveštenike, „trezvene i dobrog povedenija”.192\nVeć ranije, kragujevačkom protojereju Josifu Stefanoviću je sredinom 1836. godine naloženo da pošalje „raport o izstupljeniju” nekih sveštenika područnog mu protoprezviterijata.193 Ubrzo zatim protojereju Josifu je saopštena presuda nad nekim sveštenicima njegovog protopresvitarijata. Istovremeno mu je preporučeno da za čukojevačke sveštenike opširnije „izvestije” pošalje kao i da se za parohije kragujevačke strpi.194\nPosle ovoga, kragujevački sveštenici su raseljeni. Sveštenik Stefan premešten je, početkom 1837. godine, u Grošnicu,195 a jerej Ilija u Mečkovac.196 Nešto ranije, iz mitropolije je knezu Milošu krajem 1836. godine predloženo da se manastir Nikolje obrati u mirsku crkvu.197 Knjaz je, par dana kasnije, to odobrio kao i to da se jerej Janko iz Kragujevca premesti u Nikolje, a na njegovo mesto u Kragujevcu da se postavi Sofronije iz Kruševca.198 Sve ovo je zatim javljeno kragujevačkom protojereju Josifu Stefanoviću.199 Pred sam kraj 1836. godine kragujevački protojerej je javio da se jerej Sofronije Lazarević iz Kruševca u Kragujevac s celom familijom preselio.200\nMeđutim, protojerej Josif, protiv koga je bilo najviše povike, novim rasporedom je unapređen. On je uspeo da popravi utisak i kod knjaza i kod mitropolita, koji su, i pored njegovih ljudskih mana, znali ipak da cene njegovu duhovnu sposobnost i stručnu spremu. Tako je krajem 1836. godine, po predlogu mitropolita Petra, on izabran za člana Konzistorije u Beogradu, kao najsposobniji od svih onih kandidata koje su pojedini arhijereji iz svojih eparhija predložili za to zvanje.201 Na njegovo mesto za kragujevačkog protojereja došao je Georgije Pavlović iz Beograda,202 a na mesto premeštenih sveštenika sa njim su došli, kao njegovi „soparosi”, spomenuti Sofronije Lazarević, zvani „Nadrljanski”, i Ilija Novaković.203 Tako je crkva početkom 1837. godine imala sasvim novo sveštenstvo.204 Međutim, već početkom 1837. godine paroh Ilija Popović (tj. Novaković) zamolio je da mu se poveća broj domova u parohiji.205 Zbog toga je vrlo brzo izvršena nova podela parohija u Kragujevcu.206\nKako je izgledao raspored parohija nakon nove podele možemo videti na osnovu izveštaja koji je 3. maja 1838. godine podnela Konzistorija knezu Milošu o stanju parohija u Srbiji za 1837. godinu, u kome je, pored imena parohija, sela i sveštenika, dala i „spisak naroda Kneževstva Srbskog”, sastavljen po parohijskim „spiscima”. Prema tom izveštaju, podela kragujevačkih parohija bila je izvršena ovako: protska parohija bila je sva u Kragujevcu i imala je 885 muških i 573 ženska stanovnika, prva sveštenička obuhvatala je deo Kragujevca, sa 295 muških i 254 ženska stanovnika, zatim selo Jovanovac, sa 199 muških i 193 ženska stanovnika, i selo Maršić, sa 190 muških i 172 ženska stanovnika, dok je druga sveštenička parohija obuhvatala takođe jedan deo Kragujevca, sa 380 muških i 379 ženskih stanovnika i, pored toga, još i predgrađe Sušicu, sa 88 muških i 72 ženska, i selo Petrovac, sa 138 muških i 135 ženskih stanovnika. Prema tome, protska parohija imala je 1.458, prva sveštenička 1.303 i druga sveštenička 1.183 stanovnika.207\nNapomenimo i to da je u jednom trenutku, u proleće 1837. godine, postojala ideja da se formira četvrta parohija od sela Petrovca, Jovanovca i Maršića i da se da jereju Damjanu koji se nalazio u Vraćevšnici, ali se od toga brzo odustalo.208\nKragujevac je jedan od prvih gradova u Srbiji koji je dobio stalnu vojnu posadu. U to vreme je smrtnost među vojnicima u kadru bila vrlo velika. Sveštenici su bili zaduženi za njihovu sahranu a za to im je plaćala država, po svemu sudeći vrlo neredovno. Zbog toga se kragujevački prota 9. maja 1842. godine žalio da kragujevačkom sveštenstvu još uvek nije isplaćeno za sahranu 106 vojnika, pa je od vlasti tražio da se obezbedi novac za podmirenje tog duga.209\nZnačaj Kragujevca, pa samim tim i kragujevačke crkve, je znatno opao nakon 1841. godine i premeštanja prestonice u Beograd. Od tada je to bila obična parohijska gradska crkva, doduše u jednoj od najvećih varoši Srbije.\nCrkva je dobijala na poklon ikone i razne bogoslužbene predmete i nakon 1842. godine. Od ostalih ikona, vredne su pomena još dve ikone, i to Svetog Đorđa iz 1858. i ikona Svete Ane i Svetog Joakima iz 1861. godine. Obe ikone priložila je Stana, supruga Marka Sarajlije, a obe je izradio Kragujevčanin Ilija Dimitrijević.210\nNaslovna ilustracija: Mitropolit Petar Jovanović (rad Uroša Kneževića, Narodni muzej, Beograd)\n173 Isto, 44.\n174 Isto, 49–50.\n175 Isto, 50.\n176 Isto, 52.\n178 AS-KK-XV-51, objavljeno u: R. Marković, Knjaževa kancelarija knjiga druga – Kragujevačka nahija 1815–1839 – svesak prva 1815–1827, Beograd, 1954, 41–42.\n179 AS-KK-XV-646, objavljeno u: R. Marković, nav. delo, 1954, 464. 180 J. Vujić, nav. delo, 171.\n181 Pop Stamenko je, u odsustvu pisara, vršio povremeno pisarske poslove u konaku knjaza Miloša. R. Marković, nav. delo, 494 nap. 1.\n182 R. Marković, nav. delo, 52–53.\n183 Isto, 53.\n184 AS-Državni Sovjet-RNo 196/837, Državni Sovjet-RNo 196/837, Spisak sveštenstv monaškog i mirskog reda u celoj Srbiji godine 1836. te , čislo – 128, list 63.\n185 AS-KK-XXXV-493 list 1., No 198 – Spisak rukopoloženih sveštenika u 1837. god. od 28. aprila 1838. g. N. Đokić, Ljubodrag Popović, Braničevska eparhija u prvoj polovini XIX veka, Požarevac, 2005, 161–162; O. Dumić, N. Đokić, Prilog istoriji crkve u Svilajncu, Glasnik SPC br. 7/ jul 2006, 216–217.\n186 R. Marković, nav. delo, 53.\n187 Vidi napred.\n188 Dimitrije je bio sin ranije spomenutog sveštenika Stamenka Ilića.\n189 R. Marković, nav. delo, 53.\n190 AS – Mitropolija – No. 29/36, Kragujevački protojerej Josif Stefanović optužen je od kragujevačkog učitelja Georgija.\n191 R. Marković, nav. delo, 53–54.\n192 Isto, 53–54.\n193 AS-Mitropolija-No. 148/36.\n194 AS-Mitropolija-No. 154/36.\n195 AS-Mitropolija- No. 177/37.\n196 R. Marković, nav. delo, 54. Nešto ranije, sredinom 1836. godine kragujevački protojerej je izvestio mitropolita da se jerej Radivoj Pavlović paroh mečkovački prestavio. AS-Mitropolija-No. No. 186/36. Na to mu je odgovoreno da privremeno parohiju pokojnog, jerejima Iliji iz Grošnice i Arseniju iz Baljkovca radi opsluživanja preda. AS-Mitropolija-No. No. 187/36.\n197 AS-Mitropolija-No. 713/36.\n198 AS-Mitropolija-No. 729/36.\n199 AS-Mitropolija-No. 752/36.\n200 AS-Mitropolija-No. 804/36.\n201 AS-Mitropolija-No. 812/36.\n202 AS-Mitropolija-No. 817/36, No. 827/36; No. 836/36; No. 868/36 i No. 877/36.\n203 AS-Mitropolija-No. 476/36.\n204 Radosav Marković, Crkva kneza Miloša u Kragujevcu, 55.\n205 AS-Mitropolija-No. 271/37.\n206 AS-Mitropolija-No. 292/37.\n207 Radosav Marković, nav. delo, 52.\n208 AS, Mitropolija-No. 340/37 i No. 366/37.\n209 AS, Mitropolija-No. 275/42. Pismo prote kragujevačkog Mitropoliji od 9. maja 1842. godine.\n210 Spomenica – dva veka Stare crkve u Kragujevcu (1818–2018), 119.


SRBJA – 005 010 2015 – 17:15 – I O N A D\nSRBJA – 005 010 2015 – 17:15\nПредседник Републике Томислав Николић се током дводневног боравка у Москви сусрео са председником Руске Федерације Владимиром Путином, председником Републике Кубе Раулом Кастром, председником Републике Индије, Пранабом Кумаром Мукерџијем, са којима је разговарао о актелним спољно политичким темама. У разговорима је констатована неопходност мирног решавања конфликтних ситуација у свету, активан допринос одржавању мира – Током два дана председник Републике, је искористио прилику да на неформалним дружењима, званичном ручку и пријему разговара о билатералним темама, као и начинима на које међусобни одности могу бити додатно унапређени са председником Републике Азербејџан, председником Јерменије, председником Републике Беолорусије, председником Казахстана, председником Киргиске Републике, председником Таџикистана, председником Туркменистана, председником НР Кине, председником Јужноафричке Републике, председником Републике Српске, председавајућим Председништва БиХ, председником Македоније, председником Венецуеле, председником Вијетнама, председником Палестине, председником Зимбабвеа, председником Монголије, председником Кипра, председником Чешке, председником Египта, премијером Словачке, Генералним секретаром ОУН-а Бан Ки Муном, Генералним секретаром Унеска Ирином Боковом – У петак 08. маја 2015. године у Дому Руске дијаспоре „Александар Солжењицин“, председник Републике Томислав Николић је отворио изложбу „Ослобођење Београда 70 година касније“ коју је приредио архив Београда, поводом ослобођења Београда у Другом светском рату – Изложби су присуствовали руски режисер Никита Михалков, председник Републике Српске Милорад Додик, супруга Александра Солжењицина – Наталија Солжењицина, ћерка генерала Бирјузова, саветник председника Руске Федерације Александар Бабаков, директор руске железнице и председник фонда „Андреј Првозвани“ Владимир Јакуњин, Константин Косачов шеф Федералне агенције за послове Заједнице Независних Држава – Komentar urednika – Pohvalne su aktivnosti predsednika ali navodjenje da su bitni i uticajni gosti bili cerke i zene nekih osoba je malo neprimereno – To vise govori o tome koliko je tamo malo bilo svih tih predsednika i uticajnih ljudi nego bilo sta drugo :( – Inace upoznati smo sa time i mozemo cak da budemo svedoci tome da je Venecuela zainteresovana da unapredi odnose za RS vec godinama u nazad kao i mnogi drugi ali da je odgovor politicke elite bio takav da je sve ostalo mrtvo slovo na papiru pa je onda ovo sto ovde citamo veoma problematicno – Ako jedna zemlja zeli da unapredi saradnju sa RS i to godinama pokusava ali ne uspeva a to bi nama veoma koristilo i finansijski i na svaki drugi nacin zbog saradnje koja bi se mogla ostvariti a onda dolazi podatak da se razgovaralo o unapredjenju bilateralne saradnje onda to sve izgleda veoma veoma neprofesionalno i nestrucno – Ne znamo ko savetuje Predsednika drzave i da li sve informacije dolaze do njega, ali ga mozemo informisati o nasim saznanjima i namerama vise drava da sa nama uspostavemi razviju bolje odnose a da se to ne desava barem 3-4 godine u nazad – Time ti koji ga ne informisu njega i njegov rad izvrgavaju ruglu (na zalost) pa bi se o tome moralo povesti racuna – Mi kao redakcija nismo “medju elitom” ali se krecemo svuda i imamo prilike da na odredjeni nacin predstavljamo ovu zemlju pred strancima sto cini mi se radimo kako treba – U tom smislu smo uveliko upoznati sa dobronamernim namerama mnogih koje do sada nisu uradile nikakvim rezultatima samo i jedino zbog ambivalentnosti domace politicke elite nekada – Izgleda da je taj problem prisutan i sada uz napomenu da smo svesni da bi ako bi se zapoceli razgovori sad i odmah u narednim mesecima isti mogli da dovedu aktivnosti u smislu razmene poseta na politickom novou uz delegacije poslovnih ljudi koje bi sasvim smo sigurni doprinele razvoju ove zemlje – Znamo i svesni smo mogucnosti za vredne poslove koji su GODINAMA izbegavani dok su neke druge drzave na kraju iste preuzimali i beneficirali dok smo mi tapkali u mestu vodeci racuna o drugima a ne o ovoj drzavi i nasim drzavnim tj nacionalnim interesima! Sve u svemu samo ukazujemo koliko u stvari nesklada ima izmedju onoga sto se radi i sto se ne cene mogucnosti svih u drzavi vec samo dobro placenih ili cak preplacenih savetodavaca i strucnjaka dok prilike koje su nam ispred nosa niko i ne vidi – E to je vec zalosno i to je ono sto nam smeta zbog cega bi si u drzavi trebalo da budemo zabrinuti! Inace da budemo jasniji – Mi se bavimo bezbednoscu a poslovi koje pominjemo su isto takvi – Vezani su za bezbednosti i NVO i u tom smislu verujemo da je informacija objavljena upravo tamo gde treba – Na mestu gde kao redakcija informisemo javnost o problemima vezanim za bezbednost!


Šeril Krou: Videla sam stvarno čudne stvari na turneji sa Majklom Džeksonom… | Headliner\nHome»Muzika»Šeril Krou: Videla sam stvarno čudne stvari na turneji sa Majklom Džeksonom…\nHeadliner.rs / 19/08/2019 /\t0\t/\t730\nŠeril Krou/Photo: YouTube printscreen\nČuvena pevačica Šeril Krou, koja je muzičku karijeru započela kao prateća pevačica na koncertima kralja popa Majkla Džeksona, bila je na turneji sa njim osamdesetih godina, a sada priznaje da su se tokom turneje dešavale “stvarno čudne stvari”.\nPevačica, koja još nije odgledala dokumentarac o slavnom pevaču “Napuštajući Nedođiju”, a u kojem su iznete brojne optužbe zbog njegovog neprimerenog ponašanja prema deci, priznala je da joj se mnogo pitanja motalo po glavi kada je radila s njim i išla na turneje.\nŠeril, koja se i sama proslavila kada je započela samostalnu karijeru, prvi ukus slave i sjaj reflektora osetila je kada se tokom osamdesetih pridružila kralju popa na njegovoj turneji u trajanju od 18 meseci, a na koju je išao i navodna Džeksonova žrtva, Džejms Safečuk, uprkos tome što je još išao u školu.\n– Bilo je ludo iskustvo. On je tada bio najveća zvezda jedne generacije i ja sam dobila priliku da pevam duet zajedno sa njim svake večeri tokom 18 meseci – rekla je Šeril, prenosi Mirror.\nŠeril Krou i Majkl Džekson/YouTube printscreen\n– Bio je veoma zahtevan i na nastupima se tačno znalo kako se i šta i kada radi… Nikada ranije nisam bila izvan SAD, a onda sam se gotovo odjednom našla na pozornici u Japanu… – ispričala je ona.\nNa pitanje da li je gledala dokumentarac o slavnom pevaču, koji se fokusira na navode Robsona Vejda i Džejmsa Safečuka – obojica su Džeksona poznavali dok su još bili deca – Šeril je priznala da nije i da ne želi da ga gleda.\n– Bila sam prisutna kada su se dogodile neke stvari za koje sam mislila da su zaista čudne i imam dosta pitanja u vezi sa njima – rekla je pevačica.\nDžekson nikada nije proglašen krivim po osam tačaka optužnice za zlostavljanje dece za koje je bio optužen u godinama pre smrti, a njegova porodica i dalje negira tvrdnje iznete u dokumentarcu.\nŠeriline primedbe, primećuje Mirror, dolaze tačno 10 godina nakon što je slavni pevač umro.\n– Tragično je to što je umro u 50. godini života. Ali da li smo mislili da će ostariti pred našim očima? To bi bilo tako nadrealno – rekla je ona za CNN.\n– Ne mogu da vam objasnim koliko mi je to iskustvo promenilo život, to što sam imala priliku da pevam s njim – rekla je Šeril Krou i dodala da je bio neverovatno talentovan pevač.\nTags:Leaving NeverlandMajkl DžeksonMichael JacksonoptužbepevačicaŠeril Krou\nKladionice kažu... Hoakin Finiks je glavni kandidat za Oskara\nMgła, Martwa Aura i Dagorath u novom prostoru... Poljski black metal bendovi 18. septembra u Amerikani DOB-a


Vesti > KOMPANIJA "BOŽIĆ I SINOVI" - POSLODAVAC ZA PRIMER\nNakon završene "Studentske letnje prakse" danas je u Pančevu obeležen početak i "Studentske zimske prakse" koju je i ovoga puta podržala i raspisala Vesna Martinović, Gradonačelnica grada Pančeva. U Svečanoj sali Gradske uprave Gradonačelnica je, ispred Uprave grada Pančeva, afirmativnim i motivišućim govorom pozdravila nove studente - praktikante i predstavnike poslodavaca.\nProgram„Studentske zimske prakse“ omogućiće prijavljenim studentima da tokom meseca februara i marta završe praktičnu obuku u domenu svojih budućih profesinalnih poziva, a kod poslodavaca koji su pokzali zainteresovanost da učestvuju u ovom Projektu. Takođe, Uprava grada je za svakog polaznika obezbedila i mesečnu novčanu pomoć u neto iznosu od 10.000,- dinara tokom trajanja prakse. Među dvadeset pančevačkih poslodavaca koji su pokazali spremnost da edukuju studente - je i Kompanija "Božić i sinovi" koja je i do sada pokazivala predusretljivost prema mladim, vrednim i uspešnim studentima.\nInače, pravo na ovu vrstu obuke imaju studenti osnovnih, master ili doktorskih studija na državnim ili privatnim fakultetima ili visokim strukovnim školama u Srbiji koji su prvi put upisali godinu studija tokom koje se prijavljuju za „Studentsku zimsku praksu“.\nPraksu u Kompaniji "Božić i sinovi" pohađaće apsolvent "Megatrend" Univerziteta, Fakulteta za kulturu i medije. Ovo je jedinstven način primenjivanja naučene teorije u praksi, što buduće diplomce čini samopouzdanijim, kao i najbolji način da poslodavci steknu uvid u spremnost budućih kadrova da se upuste u koštac sa profesionalnim izazovima.\nNa fotografiji: Biljana Barna, predstavnica preduzetnika, Prof. engleskog jezika i direktor privatne škole New English School, Vesna Martinović, gradonačelnica Pančeva i Mileta Stanković, direktor Instituta "Tamiš" iz Pančeva.


Korišćenje silaže u ishrani ovaca - Forum PSSS - PSSS\n09 okt 2018 12:50\t#34641 od Krajnović Dragoljub\nKrajnović Dragoljub je napravio novu temu: Korišćenje silaže u ishrani ovaca\nU našim krajevima ovčarstvo se još uvek bazira na ekstenzivnoj proizvodnji, što podrazumeva i nedovoljnu i nekvalitetnu ishranu, naročito u pasivnim periodu sezone u toku kasne jeseni i zime. Najveći broj ovaca se gaji u brdsko-planinskim uslovima, koji su manje više nepogodni za intenzivniju proizvodnju stočne hrane, pa je samim tim i njihova ishana relativno oskudna. Najteže je obezbediti kvalitetnu kabastu masu u zimskom periodu, bez pašne sezone.Ovaj kritični period može da se produži na 6 meseci. Da bi zadovoljile delimično svoje potrebe ,ovce se u ovom periodu hrane konzervisanim hranivima, a to su na prvom mestu sena osrednjeg i lošijeg kvaliteta, a zatim I ostala lošija kabasta hraniva kao što su kukuruzovina, slame a neretko I lisnik.Upravo se ovaj period poklapa sa vremenom bremenitosti I I jagnjenja ovaca, što zahteva bolju i raznovrsniju hranu.Međutim ishrana se uglavnom ne može zadovoljiti na ovakav način, pa se kao posledice javljaju razni poremećaji poput: smanjenja plodnosti, otežanog jagnjenja, smanjenja otpornosti,vitalnosti i porasta jagnjadi, kao i gubici u proizvdodnji mesa, mleka i vune.\nVažna mera koja se mora preduzeti u cilju unapređenja ovčarstva svakako je poboljšanje ishrane.U tu svrhu kao primarne promene, omogućava se obilnije konzumiranje koncentrata i uvođenje silaže kao kabsta osnova u zimskoj ishrani. Ukoliko se uvodi silaža u ishranu ovaca , obavezna je vakcinacija protiv enterotoksemije.\nSlično kao za goveda i za ovce se može spremati silaža od različitog biljnog materijala I u ovom slučaju najprihvatljivija za proizvodnju je jeste silža kukuruza, jer je postupak njenog pripremanja najednostavniji.Poznato je da brdski predeli, nisu pogodni za gajenje kukuruza,pre svega zbog kaćeg vegetacionog perioda.Međutim, za pripremanje ove kabaste hrane, akcenat nije na porastu klipa i dobijanja zrna kao glavnog proizvoda, već na dobijanju sočnije i kvalitetnije zelene mase biljke, što upućuje prozvođača da se ubiranje može obaviti znatno ranije i to u fazi mlečno-voštane do voštane zrelosti.\nPored korišćenja cele biljke kukuruza za pripremanje silaže za ovce,jednako se mogu koristiti livadske višegodišnje trave, leguminoze (lucerka) i travno-leguminozne smeše.Upravo se u brdsko-planinskim područjima mogu naći najveće površine pod livadskim travama i leuminoznim biljem.To daje velike mogućnosti za pripremu konzervisane hrane u zimskom periodu kako u vidu sušenog sena , tako i putem siliranja. Silaže leguminoza mogu biti odličan izvor proteina upravo u mesecima intenzivnog razvoja ploda i jagnjenja ovaca,ali i kao bazna ishrana u periodu dojenja.Preporuka je da se prilikom siliranja trava i leguminoza predhodno omogući proces provenjavanja pokošene mase, jer je u praksi potvrđeno da se takva silaža teže izmzava.\nPSSS Padinska Skela\tDragoljub Krajnović


Motor Evrope u ozbiljnom PROBLEMU, očekuje se DVOCIFREN PAD - Bizlife.rs\nOčekuje se da će nemačka privredna aktivnost pasti 9,8 odsto u drugom tromesečju ove godine zbog pandemije koronavirusa, što nije viđeno u skorijoj istoriji zemlje, pokazuju zajedničke prognoze vodećih ekonomskih instituta objavljene u sredu.\nZa celu 2020. godinu instituti očekuju recesiju od 4,2 odsto, što je nešto malo manje nego što predviđa vlada, a potom sledi jasan oporavak 2021. sa projektovanim rastom BDP-a od 5,8 odsto.\nPad BDP-a u drugom tromesečju je najgori rezultat od kada su počeli da se beleže podaci tromesečnog rasta 1970. i dva puta je veći od pada u prvom kvartalu 2009. godine za vreme finansijske krize, navode istraživači instituta koji su učestvovali u izveštaju (DIW, IfO, IfW, IWH i RWI).\nNjihova procena podudara se sa procenom Komiteta ekonomista koji savetuju nemačku vladu koji predviđaju pad nemačkog BDP-a između 2,8 i 5,4 odsto 2020. u zavisnosti od trajanja restriktivnih mera uvedenih da bi se zaustavilo širenje pandemije.\nU izveštaju se navodi da je koronavirus izazvao ozbiljnu recesiju i da se očekuje da će stopa nezaposlenosti dostići 5,9 odsto aktivne populacije, ili 2,5 miliona ljudi bez radnih mesta. Pored toga, 2,4 miliona ljudi biće u stanju delimične nezaposlenosti.\nU prvom tromesečju koje je manje pogođeno epidemijom BDP će, kako se očekuje, pasti 1,9 odsto.\nNemačka je u dobrom položaju naspram ovog ekonomskog pada, ocenio je Timo Volmershojzer iz instituta IfO i izrazio očekivanje da će ona srednjoročno moći da se vrati na nivo rasta koji je imala bez krize.\nOn je ukazao na dobro stanje javnih finansija koje daje državi mogućnost da donese opsežne mere da ublaži neposredne negativne posledice epidemije. Nemačka je pokrenula ogroman plan pomoći, koji nije viđen od Drugog svetskog rata – ukupno 1.100 milijardi evra. Da bi to uradila ona je morala da odstupi od svog čvrstog pravila budžetske ravnoteže kao uslova za uzimanje novih dugova.\nnemacka bdp pad


Izložba uličnog umetnika u galeriji u centru Beograda\nKultura Autor:Matija Jovandić03. mar. 202109:53\nIzložba "U svim pravcima" Andreje Krstića - Chenipea biće otvorena danas u 19 sati u Galeriji Udruženja likovnih umetnika Srbije u Knez Mihailovoj ulici u Beogradu, najavljeno je iz ULUS-a.\nRadovi za ovu izložbu nastali su u poslednje četiri godine i predstavljaju testiranje novih ideja u već oprobanim materijalima – bojenom medijapanu i slikanoj zidnoj površini. Plan umentika je da prvog dana izložbe oslika centralni zid galerije, čime i u bukvalnom smislu, uvodi uličnu umetnost u ekskluzivni galerijski prostor. Pozicioniranje slike u odnosu na izlog galerije i mogućnost njenog sagledavanja i spolja i iznutra, te samog postupka nastanka dela – od skice do krajnjeg rezultata, daće šansu posmatraču da se upozna sa procesom nastanka dela. U pitanju je kombinacija zidne slike i zidne skulpture koja će dati novu dimenziju kako samom radu, tako i galerijskom prostoru u koji će rad biti izveden, navodi se u najavi izložbe.\nJedan od radova Andreje Krstića – Chenipea Foto: Lazar Kostić\nAndreja Krstić – Chenipe (28) rođen je u Beogradu, gde je završio master studije zidnog slikarstva 2017. godine na Fakultetu primenjenih umetnosti u klasi profesora Nikole Božovića. Tokom studija bio je stipendista Ministarstva prosvete, a nakon mastera dobio je stipendiju za jednogodišnje studije tradicionalne vizuelne umetnosti na Institutu Seni Indonesia u Denpasaru na Baliju, u Indoneziji. Član je ULUS-a i ULUPUDS-a od 2017 godine, a izlagao je na brojnim samostalnim i grupnim izložbama u zemlji i inostranstvu.\nIvan Tokin: Živela Svetlana Ninković!\n„Najviše me motiviše rešavanje samozadatih likovnih problema, inspirisan sopstvenom imaginacijom i ličnim doživljajem okruženja. Proces rada čija je suština prelazak medija u medij i ponovo medija u medij, od početnog motiva koji je uvek konkretan prizor ili pojam, rezultuje u svom krajnjem obliku-delima, koja u velikoj meri postaju apstraktna. Viđen ili doživljen prizor (Arktički krug, sante leda Grenlanda, Finsko nebo, Balinežanski crni pesak) stvaraju osećaj beskraja i čiste slobode. Naziv izložbe ‘U svim pravcima’ definisao je proces nastanka svih dela – razgrađivanje prizora na geometrijske forme i ponovno građenje u apstraktnoj kompoziciji. Cilj ove instalacije je da posmatrač u bukvalnom smislu odluta ‘u svim pravcima’ u sopstvenom doživljaju umetničkog dela ispred koga se nalazi. Time se posmatraču pruža mogućnost da stvori svopstvenu priču i doživi ga subjektivno“, navodi umetnik u svom iskazu o radu.\nAndreja Krstić ChenipeGalerija ULUSIzložba "U svim pravcima"Ulični umetnik


Otkaz od kuće — startap otpustio 100 zaposlenih odjednom preko Zooma\nPočelo je kao bilo koji prethodni sastanak tima čiji zaposleni rade od kuće, a završilo se otkazima za sve učesnike u video pozivu.\nStartap TripActions je, kako prenosi Protocol, u jednom potezu, putem poziva, otpustio 100 radnika. Ovaj startap posluje u devastiranoj turističkoj industriji, sa fokusom na organizaciji korporativnih putovanja. Kako je ova industrija izuzetno pogođena pandemijom virusa COVID-19, smanjenje broja zaposlenih je u poslednjim danima postala uobičajena stvar.\nVeliki broj ljudi širom sveta trenutno radi od kuće pa nisu u mogućnosti da „oči u oči” razgovaraju sa svojim kolegama, pa je i sam proces davanja otkaza jedino moguće obaviti putem telefona ili video poziva. Ono što je u slučaju TripActions startapa istaknuto kao problematično je način na koji je to urađeno – svi su dobili otkaz u isto vreme, bez ličnog kontakta, dubljeg obrazloženja, empatije i, najproblematičnije za bivše zaposlene, upozorenja.\nKako svedoče bivši zaposleni za ovu publikaciju, način na koji su dobili otkaz je za mnoge predstavljao neočekivani šok, budući da je prethodni grupni sastanak bio relativno optimističan, te to da je startap u poslednjoj rundi finansiranja, januara 2020. godine, prikupio 250 miliona dolara od investitora.\nOvako brutalni pristupi davanju masovnih otkaza nisu nepoznati i nelegitimni u situacijama duboke krize ili izuzetne lišenosti ljudskosti, relativno retke u tehnološkoj industriji. Obrni okreni, u vreme pandemije virusa korona, kada su ljudi širom sveta primorani da se fizički distanciraju jedni od drugih, poželjno bi bilo zadržati kolegijalnu solidarnost, čak i u situacijama kada su otkazi poslovna nužnost, pa makar i preko video poziva.\nPodsetimo, četiri startapa iz Silicijumske doline je ove nedelje otpustilo 20 odsto svojih radnika, kako bi smanjili troškove poslovanja u pokušaju da prevaziđu krizni period. Analitičari navode da je ovo pokazatelj teških vremena koja slede.


Šta je građanima Srbije za sada potrebno za put u Grčku? - Ekonomija - Dnevni list Danas\nPočetna » Ekonomija » Šta je građanima Srbije za sada potrebno za put u Grčku?\n7Piše: V. Ristić - G. Vlaović 20. aprila 2021. 07.45 Izmenjeno: 10.32\nAntigenski testovi, Grčka, Korona virus, letovanje, putovanja, turisti, Turizam, vakcinacijaBeograd\n20. aprila 2021. u 09.05\nSve smo drugo rešili i nemamo druge brige! Sve super funkcioniše!\n20. aprila 2021. u 09.20\nSta i prosle godine\n20. aprila 2021. u 12.05\nTačno. I prošle godine je trebao odobren kredit na godinu dana. Ove godine je isto.\n20. aprila 2021. u 11.17\nDragi građani, čuvajte svaki dinar, neće država moći doveka da se zadužuje i daje narodu, Za dan se situacija može promeniti. „Juče gradonačelnik, danas nešto drugo“\nPARE, ostalo se lakše reši.\n20. aprila 2021. u 12.37\nUplatiš letovanje za Grčku,za dvoje u septembru,cena aranžmana (smeštaj i prevoz) 32000RSD,a onda ti treba PCR test koji če iznositi 18000RSD? Plus brzi test na granici.Na taj način će i jeftina letovanja biti skupa!\n20. aprila 2021. u 12.43\nOd svih naroda koje sam viđala na moru naš narod najmanje vremena provodi u vodi.Najviše voli da se čvari na Suncu koje ima skoro celu godinu i kući.I baš moramo na more sada kada je sve opasno i nesigurno?


septembar | 2007 | P O R O D I Š T A R I J E\nMesec: septembar 2007\nseptembar 14, 2007 decembar 14, 2007 ~ porodistarije\t~ Postavite komentar\nNečovek je nečoveku čovek.\nPitao sam odraslog čoveka: zašto ti trebaju sve te stvari?\nOn mi je rekao: da ih imam.\nNikog nema, nikog da mi smeta\nseptembar 6, 2007 decembar 14, 2007 ~ porodistarije\t~ Postavite komentar\nNas troje smo sada privremeno podeljeni. Mama i dete su u Sremskoj Mitrovici gde mama ima privremene obaveze, dok babe na smenu čuvaju dete.\nDakle, sedim ja u stanu u Beogradu, privremeno usamljen, ali potpuno, i koristim samoću na najbolji mogući način – završavajući privremene obaveze kojima ne mogu da se bavim kad sam sa njima. U pitanju su uglavnom obaveze koje sam ja izmislio i takvima ih samovoljno proglasio. Ukratko, one važne lične stvari za koje nikad nemam vremena. Kad sam sa njima, sin me samo privremeno pušta od sebe, a tad se valja istuširati, jesti nešto, javiti se na taj telefon majku mu, etc.\nDakle eto mene, mogu šta hoću i kako hoću, privremeno sam slobodan od suštine svog života i sreće, pa mi ipak lepo, ali ne na onaj detinjast način – kad dokazuješ sebi da možeš i bez nečeg bez čega ne želiš – nego lepo jer žudim da radim te neke stvari – npr da pišem.\nI onda, zverajući po uglovima i tražeći neku reč ili vezu među mislima, ugledam neku presmešnu igračku kako drema, napuštena na parketu ili zaglavljena u čekanju mog sina da se vrati.\nGledam ih. Pitam: Jel i vama lepo?\nIli je i vama pusto?\nNi one ne odgovaraju.\nNi njih ne zanima šta radim i kako mi je.\nNi one mi ne smetaju.\nNikog nema, nikog da mi smeta.\nNazad na pisanje.\nPS: Znam, reč „privremeno“ sam napisao šest puta. Namerno.\nseptembar 3, 2007 decembar 14, 2007 ~ porodistarije\t~ Postavite komentar


Komentari na "Predstavljen novi Hummer na struju sa 1.000 "konja" snage" - Telegraf.rs\nNe možeš tako porediti električni i fosilni. Fosilni su daleko manje efikasni u tim uslovima nego u "normalnim". Kod električnih je skoro obrnuto a razlike u efikasnosti daleko manje a pritom imaju i regeneraciju energije. Ne kažem da mu je domet isti kao u normalnim uslovima ali se ne može tek tako pretpostaviti.\nPa kako moze bit lakse cekat punjenje akumulatora od doljevanja goriva... Natocis 60l u dci za par min i ides preko hiljadu km a ti puni akumulator 10 min za 160 km koji sigurno nisu 160 km nego manje sto znaci da za hiljadu km moras punit 7-8 puta pa onda koliko je to izgubljenig vremena???\n@Milan: Naravno da je lakše punjenje akumulatora. Treba mi 2-3 sekunde da prikjučim i sve bude gotovo pre nego što mi zatrebaju kola. Još toliko da isključim. 5 sekundi dnevno, 35 sekundi nedeljno ili 30 minuta godišnje. Do benzinske pumpe treba odvesti kola, sačekati red(čić) ako ga ima, povremeno se vratiti nazad i doći opet. Potrebno je točiti i plaćati, te se vratiti nazad. Sa benzinskom pumpom koja je bukvalno u komšiluku to je trajalo 10-15 minuta u proseku, pratio sam par meseci dok sam čekao da mi stigne električni automobil. Pritom je to potrebno raditi i po suncu i kiši, snežnoj mećavi ili bilo kom drugom vremenu. Daleko skuplje i nezgodnije, a do pumpe sam morao da idem 1-2 nedeljno, znači 20-30 minuta mog života nedeljno odnosno bar 17 sati godišnje mučenja.


"Naša ispružena ruka ostala u vazduhu": Vulin smatra da Sarajevo nije odgovorilo istom mjerom | BL Portal\nSrbija je odlukom da sve optužnice za ratne zločine ponudi Tužilaštvu BiH ispružila ruku saradnje Sarajevu, koje nije odgovorilo istom mjerom, izjavio je ministar unutrašnjih poslova Aleksandar Vulin.\nOn je dodao da još nije čuo nikakav odjek sa druge strane, a kamoli zahvalnost ili ponudu da srpsko tužilaštvo uzme optužnice iz Tužilaštva BiH.\nPodsjetio je da se još ne zna ko je pokušao da ubije predsjednika Srbije Aleksandra Vučića u Potočarima, da još nema ni slučaja niti optužnice iako su tome prisustvovali mediji iz cijelog svijeta.\nGovoreći o odnosu BiH prema Kosovu i Metohiji, on je ocijenio da izjave pojedinih članova Predsjedništva BiH loše utiču na dobrosusjedske odnose.\nTags: Aleksandar Vulin, BiH, pravosuđe, Srbija, Tužilaštvo


Slovenski zastupnik: Čović, Ljubić, Plenković su ljudi ideja loše prošlosti, to nije moderna EU – Jedinstvena Bosna i Hercegovina\nObjavljeno\t 27. Juna 2021. od strane\thaler / Nema komentara na Slovenski zastupnik: Čović, Ljubić, Plenković su ljudi ideja loše prošlosti, to nije moderna EU\nKlemen Grošelj / Vijesti.ba Rezolucija Evropskog parlamenta poruka je građanima BiH da je njihovoj zemlji mjesto u EU.\nGospodine Grošelj, vi ste bili jedan od poslanika u Evropskom parlamentu koji su u četvrtak podržali usvajanje Rezolucije o BiH za 2020. godinu. Možete li mi dati neku svoju ocjenu – koliko je ta Rezolucija zapravo važna za BiH?\nGROŠELJ: Ova rezolucija koju je usvojio Evropski parlament, odnosno velika većina, znači prije svega poruku bh. građanima – da je Bosni i Hercegovini mjesto u EU. To je poruka i političarima u BiH da je vrijeme politike prošlosti, politike podjela, politike koja je građanima BiH donijela mnogo lošega i vrlo malo dobroga, isteklo i da je sada vrijeme za politiku koja se bazira na vrijednostima i principima na kojima se zasniva sama EU.\nPrije usvajanja konačnog teksta Rezolucije, Evropski parlament odbio je sve amandmane europarlamentaraca iz Hrvatske koji su tražili da se u taj dokument uvrste pojmovi “konstitutivnost” i “legitimno predstavljanje”. I vi ste glasali protiv tih amandmana. Zbog čega? Kako gledate na te amandmane?\nKakvo je Vaše mišljenje o konceptu “konstitutivnosti naroda” i “legitimnog predstavljanja”, na čemu već duže vremena insistiraju hrvatski politički predstavnici iz Hrvatske (npr. Andrej Plenković, Zoran Milanović, Gordan Grlić Radman…), ali i iz Bosne i Hercegovine (Dragan Čović, Božo Ljubić…)? Koliko su ta dva principa u suprotnosti sa građanskim konceptom kojem teži svaka zemlja članica EU?\nI zato je poruka rezolucije toliko važna – budućnost moderne i reformirane Bosne i Hercegovine je u Evropskoj uniji i vrijeme je da se na taj put krene. Nemam nikakvih iluzija da će on biti lak ili jednostavan, ali je 25 godina od Daytona konačno došlo vrijeme i za to.


medicinska kozmetikologija - Antiaging centar dr Babović\nTagovi: 'medicinska kozmetikologija'\nmedicinska kozmetikologija Antiaging centar dr Babović\nDermatološka ordinacija dr Babović medicinska kozmetikologija\n(Antiaging centar dr Babović). medicinska kozmetikologija Ordinacija Dr Babović Anti-aging Centar čini tim vrhunskih stručnjaka iz oblasti medicinske kozmetikologije. Takođe i iz dermatologije profesionalnih estetskih kozmetičara\n(Antiaging centar dr Babović). medicinska kozmetikologija Ideja o stvaranju Specijalističke Dermatovenerološke Ordinacije Dr Babović potekla je od doktorke Danijele Babović. Ona je, zapravo, imala viziju da ujedini dermatologiju, lečenje polnih bolesti i najnovije inovacije u estetskoj dermatologiji. Kao i individualni pristup u sferi anti-aging medicine i podmlađivanja lica i tela.\n(Antiaging centar dr Babović). medicinska kozmetikologija Više od dve decenije iskustva dr Babović sa svojim timom svakog dana napreduje i širi znanje, usavršava veštine. Uvodi nove proizvode kao i nove aparaturne tehnologije, lasere, kako bi pacijentima omogućila najbolji pristup u lečenju, nezi i lepoti kože.


U znak sećanja na sestre koje su 1916. motociklima prešle Ameriku – MotoVesti\n09/07/2016 Jelena Sladoje\t2016, Moto Vesti\nNeposredno pre nego što se Amerika 1916. uključila u Prvi svetski rat, dve sestre su krenule na put od Njujorka do San Franciska kako bi dokazale da i žene mogu biti kvalitetni kuriri tokom predstojećeg rata.\nAugusta i Adelin Van Buren započele su svoju avanturu na paru Indian Powerplus motocikala bez prednjih kočnica čija je maksimalna brzina bila 60 km/h. Većina puteva je bila neobrađena, a neki su čak bili i neimenovani okolni putevi. Sestre su morale da se suoče sa snegom, pljuskovima, nedostatkom vode u sred pustinje, hapšenjima zbog nošenja muške odeće i sličnim situacijama.\nI pored svega, odlučile su da ovo putovanje iz zadovoljstva začine još malo i budu prve žene koje su osvojile vrh Pajks na motociklima.\n8. septempra, dva meseca nakon početka, stigle su u San Francisko. Niko ih nije dočekao, ali nisu posustale, već su nastavile do Tihuane gde su se vozom vratile u Njujork. Uprkos svemu, vojska je odbila njihov zahtev za priključenje vojsci.\n3. jula, 100 godina nakon njihovog putovanja, u znak sećanja na ovu neverovatnu avanturu održana je Sisters’ Centennial vožnja. Trasa je većim delom ostala ista, a prikupljeni novac podeljen je dvema ženskim grupama – Final Salute Inc. i Ženskoj koaliciji motociklistkinja.\n← Pedrosin i Marquezov vodič kroz RedBull Ring\nYamaha XSR700 Otokomae →\n16/12/2015 Milan Novak\n30/05/2016 Milan Novak


MeridianBetSport ABA: CIbona i Zadar do druge pobede!\nNaslovna Košarka ABA ABA LIGA: Cibona i Zadar upisali prve pobede!\nKošarkaši Cibone ostvarili su pobedu u četvrtom kolu ABA lige pošto su na gostujućem terenu pobedili Krku sa 80:63 (21:10, 18:29, 18:15, 23:9)\nU dosadašnjem delu sezone, Krka je ostvarila dve pobede i da poraza, dok je ekipa Cibone sada zabeležila prvi trijumf, pošto je u prethodna tri kola bivala poražena.\nTHE END: @kk_cibona get to the winning track by beating @bckrka on the road in Novo mesto! #ABALiga pic.twitter.com/DdQX3ekSyB\n— ABA Liga (@ABA_League) October 26, 2020\nJan Kosi je upisao 13 poena, dok je Roko Prkačin utakmicu završio sa 22 poena.\nU narednom kolu košarkaši Krke gostuju aktuelnom šampionu, Crvenoj zvezdi.\nNešto ranije, košarkaši Zadra ostvarili su svoju prvu pobedu ove sezone u ABA ligi. Oni su na gostovanju pobedili Primorsku sa 77:55 (19:17, 16:12, 16:14, 26:12).\n👀👀 How about this brilliant assist by @bckrka point guard Nejc Barič? #ABALiga pic.twitter.com/trUqStuNkF\nHrvatski tim je do pobede vodio Dominik Mavra sa 21 poenom, Domagoj Vuković je imao 14, a po 10 Martin Junaković i Dominik Gilbert.\nKod domaćina najbolji je bio Luka Volčina sa 19, dok je Erjon Kastrati dao 11.\nPrimorska tako i dalje nema pobedu u dosadašnjem delu sezone, dok u narednom kolu regionalne lige ide u goste Ciboni. Ekipa Zadra dočekaće Split.\nDela Vale: Ovde je košarka religija!\nPrethodni tekstNEVEROVATAN DERBI NA SAN SIRU Milan vodio tri puta i ostao bez pobede!\nSledeći tekstKAKAV TANDEM Son i Kejn doneli Totenhemu tri boda!\nORO 27 oktobra, 2020 At 15:24\nRoko izdominirao 😀 Da vidimo sta ce dalje biti.Nisu se proslavili ni jedni nesto specijalno\nJovan 27 oktobra, 2020 At 14:25\nKonacno i Cibona i Zadar da krenu putem pobede….U hrvatskoj ABA lizi…\nVaske 27 oktobra, 2020 At 11:34\nŠto se mene tiče nisu morali 😀\nFlaki 27 oktobra, 2020 At 00:34\nKonacno i da.hrvatski Aba ligasi dobiju nekoga.\n“Zašto je Dušan Tadić najpotcenjeniji fudbaler na svetu?”\nPREOKRET ZA DVA MINUTA Čelsi na pogon Pulišića i Žirua do...


Ugostiteljska oprema, opremanje ugostiteljskih objekata - Srbija\nUgostiteljska oprema, Srbija\nprofesionalna oprema za ugostiteljstvo, prodaja, servis\nTerming d.o.o. ugostiteljska oprema, Beograd, Srbija\nTerming d.o.o. je preduzeće osnovano 1990. godine. Specijalizovani smo za proizvodnju pekarske i ugostiteljske opreme. Jedan od naših glavnih ciljeva je praćenje savremenih tokova u pekarstvu i zadovoljavanje potreba naših kupaca.\nOmnipromet opremanje ugostiteljskih objekata, Beograd, Srbija\nOsnovna delatnost kompanije je opremanje ugostiteljskih objekata profesionalnom opremom. Tokom višedecenijskog postojanja Omnipromet se jasno opredelio da kvalitetom i pouzdanošću opreme koju isporučuje svojim kupcima, bude u samom vrhu u ovoj oblasti.\nCrown Cool ugostiteljska oprema, Subotica, Srbija\nCrown Cool d.o.o je član TC grupacije koja posluje u 6 zemalja Evrope. Danas se grupacija bavi proizvodnjom, prodajom i servisiranjem svih vrsta rashladne i ugostiteljske opreme, servisiranjem i tehničkim čišćenjem aparata za točenje piva, a pre 3 godine je počela sa prodajom pred izoliranih zračnih kanala, koja predstavljaju najnoviji trend izgradnje zračnih kanala.\nFrigotherm ugostiteljska oprema, Beograd, Srbija\nSrce, oprema za ugostiteljske objekte, Kragujevac, Srbija\nPreko naše kuće, možete naručiti neku od vrhunskih vitrina italijanskog renomiranog proizvođača iz Bastie Umbre kod Peruđe, komanije ISA. Izbor je raskošan budući da postoje vitrine za bukvalno svačiji ukus. U pitanju su vertikalne i horizontalne vitrine za sladoled, torte i kolače, peciva, napitke, različite vrste vitrina za snack-barove itd.\nKogast Beograd ugostiteljska oprema, Beograd, Srbija\nKogast Beograd d.o.o., ovlašćeni predstavnik renomiranog proizvođača profesionalne ugostiteljske opreme Kogast Grosuplje d.d., Slovenija i deo grupacije Kogast Sistemi d.o.o. Osnovna delatnost društva je opremanje ugostiteljskih objekata, na srpskom tržištu, profesionalnom ugostiteljskom opremom, proizvođača Kogast Grosuplje - Slovenija.\nTermiko oprema za ugostiteljstvo, Čačak, Srbija\nPreduzeće Termiko je osnovano 1989. god u Mostaru. Zbog ratnih dešavanja ponovo se registruje u H.Novom, gde radi i danas, s tim što je proizvodnja prebačena u Čačak 2004god. Preduzeće se bavi proizvodnjom rashladnih uređaja, neutralne opreme od inoksa kao trgovinom rashladne opreme i rezervnih delova.\nCity Co d.o.o. ugostiteljska oprema, Beograd, Srbija\nCity Co d.o.o., je firma osnovana u Beogradu 1990.god, sa dugogodišnjom tradicijom uspešne saradnje sa velikim brojem inostranih kompanija koje su lideri u svojoj oblasti poslovanja kada je u pitanju proizvodnja profesionalne opreme za restorane, pekare, picerije, ketering, fast food restorane, hotele i druge objekte.\nTermo Tošić ugostiteljska oprema, Dobanovci, Srbija\nTermo Tošić je firma osnovana 1998 godine. Nalazi se u Dobanovcima. Firma Termo Tošić se bavi proizvodnjom profesionalne ugostiteljske opreme. Dugogodišnji rad sa našim klijentima doveo je do opstanka i razvitka firme.\nFrigo Žika Soko Ruma ugostiteljska oprema, Ruma, Srbija\nFrigo Žika Soko Ruma, je specijalizovano preduzeće za proizvodnju rashladnih i termičkih uređaja. Menadžment preduzeća je u potpunosti opredeljen da preuzima poslove za čije ispunjavanje postoje adekvatne sposobnosti, poštujući pri tome sve primenjive nacionalne i međunarodne standarde.